text: – Segun Juan David Yrausquin, mester bini un investigacion ariba integridad ariba e departamento di Belasting. Integridad y imparcialidad di servicio di impuesto y aduana no por tin duda y cualkier duda cu tin ta malo pa nos comunidad den su totalidad. Segun e parlamentario a bisa diamars mainta, e hecho cu informacion di belasting di varios cuidadano a sali den comuniddad ( di Jossy Mansur y Edmond Croes) ta mustra cu no tin integridad y imparcialidad den e departamentonan. Den parlamento a bini un desicion unanime di tur fraccion, unda a keda dicidi cu lo bay pidi un investigacion. Diahuebs ultimo a conlcui den e reunion, cu lo bay manda un carta pa controlaria general di Aruba, unda lo bay envolvi controlaria general di Hulanda pa asina haci un investigacion den e departmento. Debi cu varios fraccion a acorda esaki, e investigacion lo bay tuma lugar. Controlaria General di Aruba lo bay conduci e investigacion cu ayudo di esun di Hulanda.


c: text/html

text:
MEP NA MIKE EMAN; KEN TA PAGA PA BO BIBA DEN E “PENTHOUSE” CU TA BAL 3 MIYON DOLLAR?
Campaña a start, y masha sushi mes. Mike Eman no tin argumento pa usa contra nos lider Evelyn Wever-Croes y pesey mester baha na nivelnan baho, manera e so por. En bes di debati cu nos lider, e ta core pa e debate! Pero si e kier ataca nos lider, bisando cu nos lider lo a lanta den un bida di luho.
En bes di debati kiko ta miho pa e pais aki, Mike Eman ta manda su parlamentarionan susha nomber di nos lider. Parlamentarionan ladron di jeans, ladron di wiskey, parlamentarionan cu ta pasa man cu 9 mil florin di pueblo, parlamentarionan cu tin sentencia di hues cu nan ta ganjado, parlamentarionan cu ta comete actonan inmoral durante ora di trabow riba lessenaar di gobierno, parlamentarionan cu ta abusa di hende muher,parlamentarionan cu ta “hit and run”, etc. etc. Eseynan Mike Eman ta manda susha nomber di nos lider? Nan no por defende ni nan mes! Awo nan tin cu bai susha nmber di hende drechi?!? Ban serio!
Luho ta ora bo ta biba den un PENTHOUSE cu bal mas di 3 miyon dollar! Luho ta ora bo no tin hipoteek pa paga, pasobra otro ta paga pa abo biba eyden!
Laga nos hasi e sigiente comparacion:
1. Unda Mike Eman ta biba? Den un PENTHOUSE! E tipo di casnan mas luhoso cu por ta exisiti! Anto e ta paga pa biba eyden? Nos lider a laga traha su propio cas, cu su sodor y tin un hipoteca basta halto riba su cas ainda.
2. Cuanto anja Mike Eman a traha realmente den su bida? Masha poco. Con e por a yega na e placa pa e por a cumpra un PENTHOUSE cu bal mas di 3 miyon dollar? Ta ken ta paga anto pa e biba den e PENTHOUSE ey? Of ta regalo el’a haye? Mientras cu nos lider tin un carera profesional impresionante di mas di 22 anja! Evelyn Wever-Croes a traha den gobierno riba posicion clave pa 13 anja y despues den sector priva. Y durante e carera profesional aki, el’a sa di spaar, pa asina construi e cas den cual e ta biba cu su famia. Un cas cu ainda no ta di dje, ta di banco e ta ainda te ora e caba di paga su hipoteca!
3. Ki balor e cas di Mike Eman tin? Mike Eman su “PENTHOUSE” ta balora riba mas di 3 miyon dollar! Anto asina e ta bisa cu e ta humilde? Dicon e ta biba den un “PENTHOUSE”? Acaso ta pa evita cu hende ta bin molestie? Un cas cu su gym, cu su propio ofecina, cu su yacuzi, cu e pot di wc di oro y floor di marmer? Ora cu e ta den su cas, den su bida di luho, e no kier pa ningun hende strobe? Anto esey ta humildad? Of manera nos lider cu ta biba den un cas cu e mes a laga construi, den un bario comun y coriente, sin caminda di asfalt, caminda cu tur hende por haye ora nan mester di dje?
Mike Eman, e palabra HUMILDAD ta kedabo mucho grandi! ABO ta biba un bida di luho! ABO ta biba den penthouse!
Por ultimo. Ora bo kier atacha credibilidad di nos lider, wak pa bo ta bon prepara, pasobra ta hopi cos di destapa nos tin! Si ta personal bo kier bai, nos ta bai personal. Si ta di PAPA bo kier papia, nos tambe por papia di bo PAPA. Si ta di yiu bo kier papia, tambe nos por papia di esey.Pero no bin yora e ora tampoco!

robotstxt: allowed

filter: keep


text: Dialuna ultimo, Minister Mike de Meza a biaha pa New Jersey pa reuni cu ehecutivonan di PetroChina. E reunion a dura mas di seis ora y Minister De Meza ta opina cu e reaccion di PetroChina ta hopi positivo. Ultimo añanan economia di China ta creciendo cu un averahe di 9% pa aña. Esaki ta trece cun’e cu e pais tin mester di hopi combustibel pa e sigui crece. China su populacion ta representa 20% di e populacion mundial pero pa aña nan ta gasta hopi menos bari di petroli pa cabes en comparacion cu Merca y Aruba. Nan ta gasta 2.5 bari di petroleo pa cabes mientras cu Merca y Aruba ta gasta respectivamente 22 y 24. Mundialmente 90 miyon bari di crudo ta wordo consumi pa dia. Merca ta uza 20% y China menos di 10% mientras cu e populacion di China ta mas cu cuatro biaha mas hopi cu di Merca. “Si China tabata uza mes hopi crudo pa cabes pa aña cu Merca, lo nan mester di 81 miyon bari di crudo pa dia enbes di 8 miyon cu nan ta uza awor. Mehor dicho, no ta bay tin suficiente crudo na mundo pa sostene e demanda di 160 miyon bari pa dia”, Rasmijn ta bisa. Actualmente e refinerianan na China ta perdiendo placa pasobra e gobierno no kier subi e prijs di combustibel facilmente. Esaki pasobra nan kier evita cu e costo di bida subi demasiado. “Pues aki nos por conclui cu China mester di hopi crudo pa sostene su crecemento economico y e mester ta crudo barata pa evita un subida halto di costo di bida”. China tin relacion hopi bon cu Venezuela y ta importa 25% di su crudo for di eynan. China a fia Venezuela 90 biyon dollar a cambio di garantia cu nan por haya crudo for di Venezuela. “E reserva mas grandi di crudo pisa na mundo ta e conocido faha di Orinoco”. E crudo aki ta asina pisa cu mester mescl’e cu por ehempel diesel of naphtha pa bo por transporte. Entre otro PetroChina, Shell y Exxon ta sacando crudo di eynan. E crudo aki, cu ta relativamente mas barata, su produccion ta limita pasobra no tin suficiente diesel of naphtha pa mescla cun’e. Aruba su refineria ta un opcion excelente pasobra nos ta cerca di Venezuela y nos por manda diesel of naphtha bek pa Venezuela facilmente cu lo hisa e produccion tambe. Ademas, na e refineria di Aruba e crudo aki por haya un upgrading cu lo subi e balor di e crudo cu por lo menos 30 dollar pa bari. Economicamente PDVSA y PetroChina por beneficia di e refineria. E cash flow di Venezuela ta abou pero esun di China ta hopi halto. China tin practicamente placa pa parti y nan ta uz’e pa garantisa nan subasta di petroleo. Cu e refineria di Aruba procesando e crudo mas pisa cu Venezuela tin lo yuda China den hopi sentido. E crudo barata refina na Aruba, lo baha e costo pa e refinerianan di China, e costo di e productonan petrolero y lo yuda pa mantene e costo di bida abou. “Miho bisa, refineria di Valero na Aruba mester ta hopi atractivo pa PetroChina”, Rasmijn ta reitera.


text:
Opinion
Notisia Nobo:
- Minister hulandes su boka ta slep! A haña pasahero di MH17 ku masker di oksígeno bistí! »
- E di 12 edishon di kareda/kaminata APC riba ruta sertifiká »
- Inuogurashon di boto solar den e kompetensia di Regata »
- OM: Geert Wilders bou di investigashon pa instigá odio »
- Hòmber detené pa violashon di Lei di Arma. »
- LUS. »
- Enkuesta di Forsa Laboral 2014 organisá dor di Ofisina Sentral di Statistik (CBS) ta kuminsá na Kòrsou. »
- Pa kantantenan lokal ku ta interesá: SEMINARIO riba vocalization and performance riba FREEWINDS DJAMARS DIA 14 DI OKTOBER AWOR. »
- Introdukshon – KULTURA »
- Ladronisia ku violensia na Resedaweg. »
- Nos tin dékadanan ta papia di krísis presentando kada tantu tempu plannan pa solventa e situashon, promoviendo speransanan pa despues, djis den bògt, nos bolbe topa ku e mesun krísis pero kada bes ku mayor intensidat. Laga ...
- Mi ker a gradisi Selikor publikamente pa un bon trabou. Asina nos ta un bon yu di korsow. Antajera mainta( djarason) ma mira un kacho morto kantu di kaminda pariba di mi negoshi. Ma puntra un ku e otro i a bisami ta selikor ta rek...
- Rekuperashon di kualke proseso sosio-politiko, finansiero-ekonomiko i sosial en general, ta depende prinsipalmente di e grado di efisiensia ku kual nan ta draai, ku kual nan ta move. Produktividat i efisiensia ta kana parew i ta p...
- Ultimo tempu e uso di e palabra traishon den e vokabulario politiko a oumenta su frekuensha i ta poko ta esnan ku ta para ketu ta ken of kendenan ta e berdadero traidornan di nos historia reshen. E bataya demokratiko entre e op...
- Ta simplemente inkreibel ku un partido politiko den mas o menos 2 aña di tempu a kambia ya kaba 5 minister di enseyansa. Algun no a hasi net net nada I otronan a hasi un desaster. Kon nunka hamas por tin un maneho duradero I stab...
- Konsiderrando e dekadensha generalisa di ultimo dekadanan den nos país den praktikamente tur área i sektor no ta muchu difisil konklui ku tin un grupo kada dia mas grandi di yuinan di Korsou ku a bin ta konfronta problemanan emo...
- E tema di siguridat den sosiedatnan moderno ta okupando posishon number un riba agenda politiko-gubernamental di tur demokrasia ku ta respeta nan mes i ku ta dispuesto na kumpli ku e rais basiko di tur konstitushon, ku ta sigurida...
- WILLEMSTAD - Kuerpo di Bombero Kòrsou ayera durante dia, a tene un proyekto boluntario, I a bai pa yuda limpia Frater Evoniusschool situa na KoraalSpecht.Trabou boluntario tambe ta forma parti di trabounan di un bombero,I den kua...
- WILLEMSTAD - Eks Parlamentario Dean Rozier a manda un komunikado pa medionan di komunikashon den kua e ta splika kiko a pasa kuné. E komunukado ta bisa tekstualmente: "Djaweps anochi 25 di july, ami ku mi kasa tabata binie...
- Un di e heridanan grave i práktikamente inkurabel ku demokrasianan di terser mundu a bin ta sufri di dje ta demagogia den su máksimo estado di puresa. Demagogia komo e fórmula polítiko di mentira, manipulashon, engaño, promes...


text:
Ken Tabata Boso Fundadó?
E organisashon di Testigu di Yehova den tempu moderno a kuminsá na fin di siglo 19. Den e tempu ei un grupo chikitu di studiante di Beibel ku tabata biba den bisindario di Pittsburgh (Pennsylvania, Merka) a kuminsá hasi un estudio sistemátiko di Beibel. Nan a kompará doktrina di e iglesianan ku loke Beibel ta siña realmente. Despues nan a kuminsá publiká loke nan a siña den buki, korant i e revista ku awor ta konosí komo E Toren di Vigilansia—Anunsiando e Reino di Yehova Dios.
Den e grupo di studiantenan sinsero di Beibel ei tabatin un hòmber ku yama Charles Taze Russell. Aunke Russell a dirigí e obra di prediká i tabata e promé redaktor di E Toren di Vigilansia, e no tabata fundadó di un religion nobo. E meta di Russell i e otro Studiantenan di Beibel, manera nan tabata konosí e tempu ei, tabata di proklamá e siñansanan di Hesukristu i sigui e modelo ku e kongregashon kristian di promé siglo a establesé. Ya ku e Fundadó di kristianismo ta Hesus, nos ta konsiderá é komo e fundadó di nos organisashon.—Kolosensenan 1:18-20.


text:
Related posts
4 Comments
-
DUSHI DUSHI DUHSI!
PABIEN PABIEN PABIEN nos Digno PUEBLO di ARUBA!
Awe sinceramente ta un dia di Celebra pasobra esaki TA HISTORIA AWOR. April 26, 2013. Na partido MEP , boso a SCORE mahos ariba AVP, DUSHI OMMmmm….. !
Ban cuminsa Saca Keeshi awor di Happy Green, COMMANDANTE, JOE Weboni, Josie, AMINOSA, Sta Cruz y tur e SMEERLAPies nan di AVP.
ARUBA Spera Tiro awor !!!!! COS ta Hot HOT! In can SMELL it !
-
ANNONYMOUS VERENEGING PROSTITUTEN
.
-
AVP NUNCA NO POR
Hende ta lubida masha liher MEP a ilumina delaster un cancha deportivo aki na Aruba ” DO YOU REMEMBER ” ?
-
trahador
Dia promer di mey dia di e obreronan cunan unionn nunca bisto ta para defende e gobierno enbes ta defende e clase trahador ay ta pika pober animalnan


text:
diadomingo awor dia 10 di november diferente Celebrity Chef hunto…
RLife LIVE ta presenta Exclusive Culinary Event riba pooldeck di Renaissance Marina
Diadomingo awor 10 di november Renaissance Aruba Resort & Casino ta presenta un RLife LIVE event exclusivo cu un toke culinario. E evento lo tuma luga riba pooldeck di Renaissance Marina Hotel cuminsando for di 8:30pm te cu 10:30pm y lo conta cu participacion di Celebrity Chef Antonio “Joselito” Albertsz y Master Chef decorador di bolo Sra. Mercedes Strachwsky for di Colombia.
Pues diadomingo awor 10 di November invitacion ta bay pa tanto e huespednan di Renaissance Aruba Resort como tur bishitante local pa uni riba pooldeck di Renaissance Marina Hotel y disfruta di un Exclusive Culinary Event na unda cu lo reparti porcionnan chikito di un plato local prepara dor di Chef Antonio “Joselito” Albertsz y un ‘dessert’ di Master Chef Mercedes Strachwsky, cu lo traha y decora bolo pa despues reparti esaki pa tur cu ta presente. Tur esunnan den e mundo culinario y ‘pastry’ tambe ta keda cordialmente invita pa bin admira creacionnan di nos celebridat local Chef Antonio “Joselito” Albertsz kende a labora na Walt Disney World Orlando y a representa Aruba den entre otro; Food Network South Beach Wine & Food Festival 2013, Epcot Food & Wine Festival y diferente otro competencia y festival culinario rond mundo. Master Chef Mercedes Strachwsky lo tey directamente for di Colombia; ganador di diferente award y den lista di top 10 di dessert proffesionals di Nort America na 2011 hunto cu Buddy Velastro di Cake Boss, Marina Sousa di Just Cake, Elisa Strauss y James Rosselle. E evento exclusivo aki lo keda completa cu entretenimentu bibo di saxofonista ‘El Prove’.
Cu e edicion aki di RLife LIVE, Renaissance Aruba Resort ta brinda un aspecto diferente den e cadena di eventonan di RLife LIVE. Manera semper Blue Bar lo ofrece e miho bebidanan, e biaha aki ofreciendo un special di e delicioso ArubaAriba Cocktail cu Eristoff Vodka y Bacardi Rum. Un bes mas ta extende invitacion na Aruba completo y tur esunnan den e mundo culinario y ‘pastry’ pa bishita Renaissance Aruba Resort y disfruta di e Exclusive Culinary Event di RLife LIVE. Ta bon pa menciona cu entrada pa e show di bolo aki lo ta completamente gratis.


text:
WILLEMSTAD – Un ama di kas, mama di tres yu tabata den kontakto ku Notisia360, p’asina ekspresá su preokupashon pa un situashon ku tin e poko molostiá. E dama a splika Notisia360 ku kosto di bida awendia a bira hopi karu, anto pa kolmo panaderianan tambe ta bende konsumidónan kipashi ku ta hòl.
E dama ta bastante preokupá, pasó e tin tres yu pa mantené i pa hasi esaki awendia, no ta fásil. El a splika Notisia360 mas aleu ku e ta kumpra pan kipashi, pasó esaki ta e pan ku ta rende mas den kaso di un famia di ménos rekurso i ku 3 yu. Sinembargo, el a eksperensiá últimamente ku e pannan kipashi ta bini hopi hòl.
El a kumpra un pan kipashi últimamente, di kual mas ku seis snechi tabatin asina un buraku grandi den dje. Esaki ta trese kuné ku ora e drecha pan pa e muchanan, nan ta keda ku gana di kome mas, pasó dos snechi ku buraku asina grandi den nan, no ta sisti e stoma sufisiente. Esei ta nifiká ku e mester kumpra mas ku un pan kipashi, lokaul no ta kumbiní.
E dama atrabes di Notisia360 ke hala atenshon di outoridatnan konserní pa kuminsá kontrolá e diferente panaderianan, p’asina evitá ku ta sigui kue konsumidó kabes abou, dor di kobra pa un produkto kual su kalidat no ta kumpli ku e eksigensianan.


text:
QUITO/Ecuador - Korte na Ecuador a sentensiá èks presidente di Ecuador Jamil Mahuad den su ousensia na 12 aña di prizon pa malversashon di fondo. E sentensia a drenta dos dia
Tag "akusa"
- Detenshon pa menasa i maltrato »
- Polis a detené hòmber ku a kue sèn for di kaha na Banko di Caribe »
- Minister Ben Whiteman: “Por baha prima di penshonadonan di 10% pa 6.5%” »
- MinPres Ivar Asjes ke sinta ku studiantenan UoC »
- Detenshon relashoná ku menasa i maltrato. »
- MinPres Ivar Asjes ta reakshoná riba detenshon George Jamaloodin »
- Kooyman ta selebrá su 75 aniversario ku ‘CelebrationWalk’ »
- Di 3 avion di pasahero ta kai den 1 siman di tempu »
- Kòrsou Little League ta pèrdè den semi final na Bahamas »
- Update aanhouding ex minister George Jamaloodin »
WILLEMSTAD – Eks minister i kabes di Pero Luis Brion School, Lionel Jansen, a akusá e kabes di e skol aktual, Kamal Alladeen, di maltrato i suprimí alumnonan di e


text:
PHILIPSBURG – Polis a konfirmá ku un dama a muri awe nochi komo konsekuensha di un bringamentu riba kaya entre dos dama. Segun vershonnan di prensa, e dama ta un
Sint Maarten
WILLEMSTAD – Hefe di Landsrechche i fiskal mayó di Ministerio Públiko na St. Maarten a skucha awe Minister Roland Duncan komo testigu den e kaso di supuesto soborno di Bada
PHILIPSBURG – Parkèt di Prokurador General ta konfirmá ku wes komisario a kondusí un búskeda den e kantornan di Parlamentario Patrick Illidge den edifisio di Parlamento na St. Maarten. A
PHILIPSBURG – Sint Maarten ta riba abou despues ku un video a plama e siman aki riba internèt den kua
SIMPSON BAY.- E presu jamaikino, Andrew Davis, kende a ser sentensiá na 9 aña di prizòn den e kaso di
Before 10/10/10 Winair was owned for 100 per cent by the government of the former Netherlands Antilles. Airfares to and
Prime Minister Meets with Representative of United States Department of Agriculture Discuss possibilities of farming on St. Maarten
PHILIPSBURG - The Prime Minister of St. Maarten the Honorable Sarah Wescot-Williams met with Steven D. Maurer, former Senator for the
PHILIPSBURG / WILLEMSTAD .- Minister di Finansa di St. Maarten, Roland Tuitt, a duna di konosé resientemente ku gobièrnu tin


text:
3.
Wanneer de eed (verklaring en belofte) in het Papiaments wordt afgelegd, luidt de tekst van de eed (verklaring en belofte) als volgt:
«Mi ta hura (deklará) ku pa mi nombramentu den e kargo o funshon di diputado, mi no a duna ni primintí, ni direkta- ni indirektamente, bou di ningun nòmber ni denominashon ni preteksto, ningun regalo ni fabor.
Mi ta hura (deklará i primintí) ku mi no a risibí ni mi no a aseptá, ni lo mi no aseptá, ni direkta- ni indirektamente, ningun regalo ni ningun promesa di hasi algu o laga di hasi algu den e kargo o funshon en kuestion.
Mi ta hura (primintí) ku lo mi ta fiel na Konstitushon, ku lo mi kumpli ku lei i ku lo mi kumpli ku mi obligashonnan komo diputado segun mi konsenshi i honor.
Ku Dios Todopoderoso yudami!»
(Esei mi ta deklará i primintí!»)


text:
2009-06-16 FUNDASHON EMPODERÁ KÒRSOU A BIRA REALIDAT
FUNDASHON EMPODERÁ KÒRSOU A BIRA REALIDAT
Willemstad – Djasabra último a pasa akta pa lanta Fundashon Empoderá Kòrsou (FEK). Meta prinsipal di e fundashon ta pa na di promé lugá empoderá e suidadano di Kòrsou pa esaki por desaroyá su talentonan i hasi máksimo uso di nan dor di (yuda) eliminá dependensianan ku ta stroba e empoderashon aki. Na di dos lugá, FEK ke stimulá e suidadano pe ta aktivo i responsabel pa su aktonan i alabes ta solidario pa ku su próhimo. Den esaki ta importante pa un i tur respetá otro i respetá otro su derechinan fundamental.
E sinku hendenan ku a tuma inisiativa pa lanta FEK ta Sr. Micheal Samson, Presidente; Sr. Percy Pinedo, Vise Presidente; Sr. Alex Rosaria, Sekretario; Sr. Mike Franco, Tesorero; Sr. Eugene Rhuggenaath, Segundo Sekretario i Segundo Tesorero.
“FEK ta un inisiativa ku a surgi 3 aña pasá. E nesesidat pa empoderá nos suidadanonan i stimulá un suidadania partisipativo a bira mas relevante awe ora nos tuma na kuenta e divishon eksistente i e echo ku esaki a keda asentuá durante di e proseso di referendum,” segun Micheal Samson.
FEK ta un organisashon a-polítiko i ta habrí pa un i tur, di kua koló polítiko òf no, ku ta agregá balor na e trabounan di e fundashon su trabounan.
Pronto lo presentá aktividatnan konkreto di e fundashon. FEK ta gradesí un i tur ku a manda felisitashon i pronto lo tuma kontakto ku esnan ku a bisa di ke duna un man.


text:
2008-03-02 Konseho di Kàmara di Komè
PERSBERICHT
3 maart 2008
Konseho di Kámara di Komèrsio enkuanto presupuesto di CTB:“Mester hinka aden pa por saka afó”
WILLEMSTAD – Ni maske kon noble e aspirashon di Gobièrnu di Kòrsou ta pa purba alkansá un presupuesto ekilibrá, e idea ku e siman aki a bira konosí pa kòrta 7.5 mion florin for di presupuesto di e ofisina di turismo CTB, en efekto ta un eskoho ku por deskribí komo ‘penny-wise, pound-foolish’. Kámara di Komèrsio di Kòrsou ta karesé di inteligensia pa bai ekonomisá nèt den e sektor di kresementu di ekonomia mas fuerte, esta turismo. Loke lo mester ta un vishon, awor parse mas bien un reakshon di pániko. Loke e sektor aki mester pa por sigui krese ta un klima empresarial ‘stabil’: sin kòrtamentu, sin oumento di gastu i/òf ekspanshon di impuesto. Esei lo kondusí na mas konfiansa, mas invershon, kresementu i asina tambe mas empleo i aktividatnan, i konsekuentemente na un base fiskal mas amplio. Ku otro palabra, mas entrada na belasting.
Kámara di Komèrsio di Kòrsou ta respaldá e importansia di un presupuesto balansá. Esei ke men ku ta balansá gastu i entrada, loke ta kuadra ku e prinsipionan di antaño di hiba negoshi, pero tambe ku e prinsipionan mas moderno di ‘good governance’. En bista di un desaroyo sano di nos komunidat – i pa duna Pais Kòrsou na salida un posishon finansiero sano – Kòrsou a komprometé su mes pa entrante 2008 no fia mas plaka ku loke e isla por karga a base di e asina yamá norma di peso di interes.
Konsumo di salubridat
Pa hopi aña tras di otro a fia sèn di un forma iresponsabel, loke a pone ku gastunan di finansiamentu ta ranka no ménos ku 30% for di presupuesto. Awor ku porfin Gobièrnu Insular ta eksplorá e posibilidatnan pa un presupuesto balansá, lo tabata lógiko si nan a kuminsá skrap e inefisiensianan den ehekushon di e tareanan gubernamental for di presupuesto ku tur e polítikonan a toler á tur tempu. Banda di un redukshon general di nivel di previshonnan públiko mester wak eksplísitamente entre otro e dispidimentu enorme den kuido di salú (ku ta kubri mas ku 17% di e presupuesto total), no komo konsekuensia di e oferta ku tin na kuido den merkado, pero mas bien a konsekuensia di un falta di kontròl efektivo, sigur pa loke ta e ‘konsumo di kuido di salubridat’. E parti di servisio i kuido sosial (9% di e presupuesto total) a frena e proseso pa pone individuonan bira aktivo ekon&o ac ute;mikamente. Ademas, enseñansa (mas ku 17% di presupuesto) no ta produsí e rendimentu korekto (ku ta kuadro ku demanda di merkado i di kompetensia) ku por spera di e invershonnan.
Kresementu ta krea espasio
Por tin un argumentashon tambe, por ehèmpel pa oumentá e invershonnan den enseñansa i reservá medionan pa drecha kuido di salú òf kuido sosial. Den esei mester tene kuenta tambe ku e echo ku e plaka di gobièrnu no ta bini di ‘Eilandontvanger’ – e pensamentu ku Gobièrnu ta apliká den e kaso di FEFFIK – pero ku e plakanan aki en efekto ta bini di siudadano i kompanianan; esei ta deskribí e realidat korektamente.
Simplemente bisá, mas tantu hende ta na trabou komo resultado di mas aktividat ku di kresementu ekonómiko a generá, mas entrada gobièrnu por risibí pa di un forma apropiá kumpli ku su tareanan. Kresementu ekonómiko no por sin invershon (ekonomia ta representá apénas 4% den e presupuesto insular) i nan na nan turno lo no tuma lugá tanten ku e isla no ta konosí òf ku e no ta atraktivo. Den esaki merkadeo dirigí ta un instrumento importante: mester hinka ‘den pa por saka ’fó!
Esaki ta enserá ku Gobièrnu mester pensa bon kon e ta kòrta den su presupuesto i sigur e no mester bai kòrta sin mas 7.5 mion florin den e kontribushon pa CTB. Lòs di esaki CTB mes mester bai evaluá bon den su seno e nesesidat i efektividat di gastunan, manera 600.000 mil pa aña pa su website, 1.5 mion pa bolsa komersial i seminarionan i no ménos ku 3.5 mion florin na relashonnan públiko.
Turismo ta karga kresementu
Kòrta siegamente den e portafolio ekonómiko en todo kaso ta ‘penny-wise & pound-foolish’, sigur awor ku e sektor di turismo aki en efekto ta karga e kresementu ekonómiko di e último dos añanan i ku lo sigui karga esaki den e añanan binidero. Ora ta traha di forma kreativo na solushonnan alternativo, no mester p èrdè for di bista ku turismo ta un produkto di eksportashon i konsekuentemente e mester kompetí ku otro destinashonnan internashonal. Si banda di e tarifanan haltu di aeropuerto i kargonan di aviashon, ta konfrontá e sektor aki ku diferente otro kargo ekonómiko mas, Kòrsou mes ta pone ku e no ta kompetitivo mas den e merkado mundial.


text:
Fernando Alonso
Fernando Alonso Díaz (a nase 29 di yüli 1981) ta un Spaño Fòrmula Un Racing chufùr í un dos tempu mundu kampion, kén ta awendía racing pa Scuderia Ferrari alongside Kimi Raikonen.
Riba 25 di septèmber 2005, e homber a gana e tirulo di Fòrmula 1 Mundu Driver's Championship na e edat di 24 aña í 58 dia, kibrando Emerson Fittipaldi disko di mas yòng Fòrmula 1 Mundu Drivers' Kampion (disko aki tábata subsekentemente kibrá for di Lewis Hamilton anto kibrá atrobe desde Sebastian Vettel). Despues hayando e título e siguiente aña, Alonso tambe a bira esun di mas yòng kampion dòbel. Den 2007, e homber a bira e di dos F1 chufùr, despues Michael Schumacher, a score por lo menos 100 puntu pa tres temporada konsekutivo, ku e nòmber di kariño "El Nano", un típiko pseudonimo pa Fernando den Asturias, djé lugá di nasemento, Alonso ta un goodwill ambassador pa UNICEF.
Eksterno links[editá | edit source]


text:
Basila
K-Liber
K-liber tin e style
Pa bo basila
Mi ta basha ketu bai
Pa bo basila
Ate kos ku bo ta ke
Pa bo basila
Mi ta na bo un tiki mas
Di mi basilon
Teddo Juice:
Bo ta deal deal deal
Lubida ku bo tin ku bin real
Ribe rob a dop dal e wheel
Mi ta basila, machika
Tin ora mi ta anima
K-liber tin e style
Pa bo samie
Keda samina, samie
Rotterdam, Amsterdam
Den Haag,
Salie Tilburg
Anto yega Breda
Pe soldanan
Di Dort , Purmerend
Kompleto den kaya
Awo nosta jam
Awel yega bo basila
Kibra basila
E kos a ki tej kaba
Te den laat di marduga
Pugistix:
Ready steady go check e flow
K-liber tin e basilon anto mi no por keda fo
Mi rap ta zona strak for di Hulanda te antias
Lagami pasa pero no spanta
Paso ora mi basha e muchanan ta gusta
Ora e ritmo dal e pekinan ta baila
Ora mi basha e muchanan ta gusta
Ora e ritmo dal e pekinan ta baila
Black Joker:
Wheel that selecta come a again
Original Black Joker e baas den bo kas un bia mas awel bon
Mi ta pone bo respeta
Ta rapper di bon kalidad
Hit nos ta trese pa bo
Paso nos ke mira bo baila robodop
Lord have mercy
Grita woi ora ku Joker presenta
Grita woi ora ku Mega presenta
Grita woi ora ku Teddo presenta
Esaki te stylenan nobo ku nos ta bini
Mi di te boom boom style
Mi ke wak bo baile
Te stylenan nobo nobo ku nos ta bini ku ne
Mi di e boom boom style mi ke wak bo baile
Mi ke mira bo tril e koi den stylenan kruel
Paso ora ku mi jega mi ta pone vibrashon
Pa tur e mucha dushinan por baila i pasa bon
Pero un kos mi ta bisa korda pone atenshon
Pa no bin niun bruashon i entre kambio di opinion pesej mi di
Mega:
Mi ta respeta mi mes
Door di basha un kos
Mi ta basha anto basha
Anto hasi mahos
Boso tur sa ku nos
Ta hopi stima
Tur kaminda ku nos bai
Ta konta bai swa
Konta bai swa, konta swa
Tur e Surinamnan ta konta bai swa
Konta bai swa, konta bai swa
Marokano i Turkonan ta konta bai swa
Pa e gainan bow palu
Bosnan no hasi nada malu
Pa e gainan den prison
Boso korda keda strong
Akinan ta k-liber
Sak abow ku tin peliger
Enviada por Ronney


text:
HAVANA/Cuba - Gobièrnu kubano a blòkia e korant ‘online’ di ‘blogger’ disidente Yoani Sanchez, kuater ora despues ku el a bai ‘live’. Bishitante di e wepsait 14ymedio.com a keda dirigí na un otro wepsait ku ta akusá Sanchez di tin interesnan polítiko skondí i di ta opseshoná ku sèn.
Sigun Sanchez, su wepsait 14ymedio.com lo ofresé notisia diario di e pais komunista. E ta insistí ku e korant no ta un plataforma kontra gobièrnu. Sigun un artíkulo ku oponentenan a publiká, tin un grupo di hende ku ta kansá di mira Yoani Sanchez representá su mes manera un Mama Teresa kubano.
Medionan kubano ta bou di kòntròl estrikto di e gobièrnu. Presidente Raul Castro a kuminsá duna periodistanan independiente un tiki mas libertat pero ta parse ku den e kaso di Sanchez nan por tin nan duda.
10.00 di mainta e wepsait tabata aksesibel atrobe, ta di wak si e wepsait lo perdurá.


text:
Un gas inerto ta un gas no-reaktivo ku ta wordu husá durante systhesis kímiko, analysis kemikal, of preservashon di materialnan reaktivo. Gasnan inerto ta selekta pa situashonan spesifiko kaminda nan ta funkshonalmente inerto pasobra e kosta di e gas anto purifikashon di dje ta normalmente un konsiderashon. Neon i Argon ta e gasnan inerto mas husá pa situashonan kímiko i archival.
Otro ku gasnan nobel, un gas inetro n ta nesisitamente elemental anto ta hopi biaha un gas kompondo. Manera e gasnan nobel nan tin de tendensia pa inreaktividat dor di nan parti pafó di elektron valence ku ta kompleto den tur gasnan inerto.Esaki ta un dendensia i no un regla, anto tin sierto eksepshon ku asta gasnan inerto por forma kompundo.


text:
APENDIX
E Cena di Señor—Un Conmemoracion Cu Ta Honra Dios
CRISTIANNAN a haya e mandamento pa conmemora e morto di Cristo. E Memorial aki ta ser yama tambe “e Cena di Señor.” (1 Corintionan 11:20) Kico ta hacie asina importante? Ki tempo y con mester conmemor’e?
Hesucristo a institui e conmemoracion aki riba e anochi di e Pasco Hudiu na aña 33 di nos era. E Hudiunan tawata celebra e Pasco un biaha pa aña so, riba e di 14 dia di e luna Hudiu nisan. Pa calcula e fecha, nan evidentemente tawata warda pa e dia den lente (yama equinox) ora cu tin aproximadamente 12 ora di lus di dia y 12 ora di scuridad. E prome luna nobo cu nan por a mira mas serca di e dia aki a marca principio di e luna di nisan. Pasco tawata despues di 14 dia, y a cuminsa despues cu solo baha.
Hesus a celebra e Pasco hunto cu su apostelnan, caba el a manda Hudas Iscariot bai, pa despues e institui e Cena di Señor. E cena aki a remplasa e Pasco Hudiu y pesei mester conmemor’e un biaha pa aña so.
E Evangelio di Mateo ta informa: “Hesus a cohe pan, y despues di a bendicion’e, el a kibr’e y a duna su disipelnan y a bisa: ‘Tuma, come; esaki ta mi curpa.’ Y despues cu el a cohe un copa y a duna gradicimento, el a duna nan esei, bisando: ‘Boso tur bebe for di dje; pasobra esaki ta mi sanger di e aliansa, cu ta wordo drama pa hopi pa pordon di pica.’”—Mateo 26:26-28.
Tin hende ta kere cu Hesus a comberti e pan den su carni literal y e biña den su sanger. Sinembargo, Hesus su curpa carnal tawata intacto ainda ora cu el a ofrece e pan aki. Acaso Hesus su apostelnan di berdad a come su carni literal y bebe su sanger? No, pasobra esei lo tawata canibalismo y un violacion di e lei di Dios. (Genesis 9:3, 4; Levitico 17:10) Segun Lucas 22:20, Hesus a bisa: “E copa aki, cu a wordo drama pa boso, ta e aliansa nobo den mi sanger.” E copa literalmente a bira “e aliansa nobo”? Esei lo ta imposibel, pasobra un aliansa ta un acuerdo, no un obheto material.
Pues, tanto e pan como e biña ta simplemente simbolo. E pan ta simbolisa Cristo su curpa perfecto. Hesus a uza pan cu a sobra di e cena di Pasco. E pan ei tawata traha sin zuurdeeg of yeast. (Exodo 12:8) Bijbel ta uza zuurdeeg como un simbolo di pica of corupcion. Pesei e pan ta representa e curpa perfecto cu Hesus a sacrifica. E tawata sin pica.—Mateo 16:11, 12; 1 Corintionan 5:6, 7; 1 Pedro 2:22; 1 Huan 2:1, 2.
E biña cora ta representa Hesus su sanger. E sanger ei ta haci e aliansa nobo valido. Hesus a bisa cu su sanger lo ser drama pa “pordon di pica.” Di e manera ei hende por bira limpi den bista di Dios y por drenta den e aliansa nobo cu Yehova. (Hebreonan 9:14; 10:16, 17) E aliansa aki of contract, ta haci posibel pa 144.000 cristian fiel bai shelo. Den shelo nan lo sirbi como rei y sacerdote pa e bendicion di henter humanidad.—Genesis 22:18; Yeremias 31:31-33; 1 Pedro 2:9; Revelacion 5:9, 10; 14:1-3.
Ken lo mester come di e simbolonan of emblemanan aki di e Conmemoracion? Logicamente ta solamente esnan den e aliansa nobo—esta, esnan cu tin e speransa di bai shelo—mester come di e pan y bebe di e biña. Dios su spirito santo ta combence e personanan ei cu nan a ser scohi pa bira rei celestial. (Romanonan 8:16) Nan ta tambe den e aliansa cu Hesus a sera cu nan pa haya e Reino.—Lucas 22:29.
Kico di e hendenan cu tin e speransa di biba pa semper den Paradijs riba tera? Nan ta obedece Hesus su mandamento y ta asisti na e Cena di Señor, pero nan ta bin como observado respetuoso, no como participante di e cena. Un biaha pa aña, despues cu solo baha riba 14 di nisan, Testigonan di Yehova ta conmemora e Cena di Señor. Aunke ta apenas algun mil hende rond mundo ta declara di tin e speransa celestial, e conmemoracion aki ta precioso pa tur cristian. E ta un ocasion cu tur cristian por reflexiona riba e amor sublime di Yehova Dios y Hesucristo.—Huan 3:16.


text:
Testigonan di Jehova Ta Acepta Tratamento Medico?
Si, testigonan di Jehova ta acepta remedi y tratamento medico. Aunke nos ta haci esfuerso pa cuida nos curpa y salud, toch tin biaha nos mester bay dokter. (Lucas 5:31) Ademas, algun testigo di Jehova ta dokter mescos cu Lucas, un cristian di prome siglo.—Colosensenan 4:14.
Pero tin algun tratamento cu ta bay contra principio biblico, y esakinan nos ta rechasa. Por ehempel, nos no ta acepta transfusion di sanger pasobra Bijbel ta prohibi uzo di sanger. (Echonan 15:20) Tambe, Bijbel ta prohibi tratamento medico cu tin di haber cu spiritismo.—Galationan 5:19-21.
Sinembargo, e gran mayoria di tratamento medico no ta bay contra principionan biblico. Pesey, tur testigo di Jehova tin cu tuma un decision personal den e asunto aki. Un Testigo por dicidi di acepta un cierto remedi of tratamento mientras un otro Testigo lo rechasa e mesun tratamento ey.—Galationan 6:5.


text:
WILLEMSTAD – Deportivo360 a tuma nota ayera den oranan di mainta di un kran ku tabata bahando e mastnan di lus di e stadion di beisbòl di little league situá na Muizenberg.
Manera ta konosí algun tempu pasa un di e mastnan aki a kai di un forma basta peligroso, pero danki Dios no tabatin niun kaso di lamentá. Mes ora a hasi un inspekshon na e demas mastnan i a bin tuma nota ku diferente di nan tabata den un situashon basta deteriorá i ku sigur tabata forma un peliger ku no por laga nan asina.
Ayera 17 di yüni porfin a logra ku a baha tur e mastnan i pone esakinan abou. Nos a kombersá ku Sr Urny Floran i puntr’é pa ki dia lo laga drecha esakinan i Sr Floran a splika ku na e momentunan aki no tin espasio finansiero pa laga drecha esakinan. Ta nifiká ku e parke por wòrdu uza únikamente den dia por lo pronto.
Algu sigur di lamentá mirando ku na momentu ku bo no atendé ku e mastnan aki, estando abou na tera, bo ta kore e rísiko ku nan lo hòrta e kabelnan di koriente i e mastnan tambe lo sigui frusa i kaba na nada.
Deportivo360 ke hasi un yamada urgente na empresanan di kontratista ku tin e ekiponan adekua pa hasi e reparashonnan aki, pa duna un man i yuda ku e mastnan aki por wordu drecha i ku nan lo por wordu instala mas pronto posibel bek pa nos muchanan por praktika nan beisbol manera kustumber den oranan di anochi tambe.
Laga nos djis kòrda tur e momentunan dushi ku e muchanan ku a hunga den e stadion aki a laga nos tur komo Kurasoleño pasa i ketu bai ta pasando na momentu ku nos mira un wega di Atlanta, Dodgers, Arizona, Washiongton i Texas. Nos mester por sera kabes pa drecha e mastnan aki pa nos muchanan.


text:
2007-12-10 Torneo di Pasku 2007 [pap]KOMUNIKADO DI PRENSA
Dia 10 di desèmber 2007
Cadushi ta sigui ketu bai ku su tradishon
Hungadónan di badminton ta
preparando pa Torneo di Pasku 2007
WILLEMSTAD – Esnan afiliá na e diferente klupnan ku ta praktiká e deporte rápido di badminton, sa kiko nan por spera den e temporada aki. Asina ku desèmber habri, nan sa ku e klup Cadushi ta sigui ku e tradishon di hopi aña di organisá e asina yamá ‘Kerstbouten toernooi’. Den fin di siman di 15 i 16 di desèmber ta tempu atrobe den sala na Rust en Burgh pa nan dal e shuttle lihé na e otro banda di e nèt durante un programa intensivo repartí den tres klase di kompetensia.
Bastante aña pasá e klup Cadushi a tuma e inisiativa pa organisá tur fin di aña un asina yamá ‘kerstbouten toernooi’, hustamente ku e idea pa asina sera e aña deportivo di badminton. E aspekto tristu di esaki ta awor ku pa algun aña kaba e torneo aki ta e úniko enkuentro deportivo den e ramo di deporte aki ku a sobra. Ni kompetensia regular di e federashon, ni otro torneo entre e diferente klupnan di badminton no t’ei mas. Tur a muri bai.
Ku respaldo di patrosinadónan manera Helmich Associates, Kusters Trading/Polar, Intermediate, Oduber Agencies i Pepsi Cola e klup Cadushi a logra atrobe pa prepará un torneo kaminda hungadó di badminton den e klasenan A, B i C, tantu femenino komo maskulino, por midi forsa i táktika riba kancha. Tin wega singular, pero tambe dòbel miksto i dòbel maskulino òf dòbel femenino. E aña aki e interes di partisipante di diferente klup lokal ta tal ku nan a prepará un programa intenso di wega repartí riba dos dia. Tur hende ta kordialmente invitá pa den e ambiente dushi di Cadushi bon gosa di tremendo weganan deportivo i pa apoyá e hungadónan.
Ta hunga tur wega den e sala di Asiento na Rust en Burgh ku aktualmente ta den un fase di renovashon. E torneo mes ta kuminsá djasabra dia 15 di desèmber 7 or di anochi ta sigui sigur te 11 or. Riba djadumingu 16 di desèmber ta sigui ku e programa for di mitar di 10 mainta i ta sigui te ora e último wega final ta tras di lomba. Ta kalkulá ku esei lo ta alrededor di 2 or mèrdia.
Mesora despues di e último final tin entrega di premio na e bar chikitu di Rust en Burgh mes. Den e torneo aki ta kustumber pa no parti medaya òf kopa, pero kos útil pa e dianan di fiesta, manera bebida stèrki, biña, kaha di serbes, pan di Pasku, ham, etc.


text:
2009-05-15 Niet de banken, maar de gemeenschap heeft als eerste baat bij schuldsanering
15 mei 2009.
Vereniging van Curaçaose bankiers duidelijk in standpunt
Niet de banken, maar de gemeenschap heeft als eerste baat bij schuldsanering
WILLEMSTAD – Laat één ding duidelijk zijn. Als het de banken alleen te doen was om hun eigen belangen op korte termijn, hadden ze geadviseerd om in het referendem voor optie NO te stemmen. Want NO betekent dat de overheid moet blijven lenen om het grote gat in de begroting te dichten. Dat zou tot hoge rentes en meer winst voor de banken leiden. Daarentegen betekent optie SI dat de schuldsanering wordt voortgezet. De overheid hoeft niet meer te lenen om de begroting sluitend te krijgen. De rente gaat omlaag en de banken maken minder winst. Maar de gemeenschap en de pensioenen van ambtenaren en particulieren hebben direct baat bij de al ingezette schuldsanering. SI bevordert volgens de Curaçao Bankers’ Association (CBA) ook de verdere groei van de Curaçaose economie, meer werkgelegenheid, het onderwijs en de gezondheidszorg. Op de lange termijn varen de banken daar ook wel bij, als integrale deelnemers aan het sociaaleconomische proces.
Op de valreep voelt de Curaçao Bankers’ Association (CBA) de behoefte om te verduidelijken dat niet de banken, maar primair de gemeenschap in eerste instantie baat heeft bij de schuldsanering. CBA betreurt het dat het NO kamp het heeft willen doen voorkomen alsof de schuldsanering regelrecht ten goede zal komen van het bankwezen en de gemeenschap er niets van zal merken. Door sanering van de door opeenvolgende bestuurders opgehoopte overheidsschulden, waaraan hoge rentelasten en aflossingen gekoppeld zijn, krijgt de overheid adem- en beweegruimte op de begroting voor die andere zaken die nu niet meer aan bod kwamen. Ook kan de overheid de leveranciers van goederen en diensten betalen. Daarnaast vloeit een deel van de sanering toe aan pensioenfondsen, waaronder in niet geringe mate het ambtenarenpensioenfonds APNA, verzekeringsmaatschappijen en particulieren die in het verleden geleend hebben aan de overheid. De banken komen in dat rijtje op de laatste plaats.
Gezond Curaçao
Indien het de banken alleen zou gaan om hogere rentes, dan had het voor de hand gelegen als de bankiers voor de optie NO hadden gekozen. Want dan hadden zij profijt kunnen trekken van verder oplopende schulden en daaraan gerelateerde hoge rentes. Maar dan zouden de banken net als de voorstanders van NO voorbij gaan aan de bredere maatschappelijke belangen. Op de lange duur is echter de hele samenleving, en ook het bankwezen, gebaat bij een financieel gezond en autonoom Curaçao.
Dia 15 di mei 2009.
Asosiashon di bankero di Kòrsou ku opinion bon kla
No bankonan, pero komunidat ta probechá na promé lugá di saneamentu di debe
WILLEMSTAD – Laga un kos ta bon kla. Si bankonan tabata interesá únikamente pa sirbi nan mes interes riba término kòrtiku, nan lo a konsehá pa vota pa opshon NO den e referèndem di awe, komo ku NO ta nifiká ku gobièrnu mester sigui fia plaka pa sera e buraku grandi den presupuesto. Esei lo kondusí na interes mas haltu i mas ganashi pa bankonan. Sinembargo, opshon SI ta nifiká ku ta kontinuá ku saneamentu di debe. Gobièrnu no tin nodi fia mas pa balansá su presupuesto. E interes ta baha i e bankonan ta hasi ménos ganashi. Pero komunidat i penshunnan di ámtenar i esnan partikular ta probechá direktamente di e proseso di saneamentu ku a kuminsá kaba. Segun Curaçao Bankers’ Association (CBA), SI ta promové tambe mas kresementu di Kòrsou su ekonomia, mas empleo, enseñansa i kuido di salú. Riba término largu esei ta kumbiní bankonan tambe, komo ku nan ta partisipá integralmente na e proseso sosialekonómiko.
Den pitu e asosiashon di banko di Kòrsou CBA a sinti e nesesidat pa aklará ku no ta e bankonan, pero primeramente na promé instansia komunidat ta probechá di e saneamentu di debe. CBA ta lamentá ku e kampo di NO a purba krea e impreshon ku plaka di e saneamentu di debe ta bai direktamente pa bankonan i ku komunidat no ta ripará nada. Si sanea e debe, ku a krese enormemente bou di mando di hopi gobernante di turno loke ta mará na interes haltu i pago bèk pa sumanan kuantioso, gobièrnu ta haña mas luf i espasio pa move riba presupuesto pa asuntunan ku awor no tabata bini na remarke mes mas. Tambe Gobièrnu lo por paga esnan ku a entregá merkansia i servisio. Ademas, un parti di e saneamentu ta bai pa e fondonan di penshun, entre otro supstansialmente na e fondo di penshun pa ámtenar APNA, kompanianan di seguro i hendenan partikular ku den pasado a fia gobièrnu plaka. Den e rei aki e bankonan ta aparesé te na último lugá.
Kòrsou salú
Si bankonan tabata interesá solamente den interes mas haltu, lo tabata mas ku klaro ku bankeronan lo a skohe pa opshon NO. Den e kaso ei nan lo por a probechá di debenan ku ta sigui oumentá i di e interes relatá na esei ku tambe ta sigui krese. Pero e ora ei e bankonan meskos ku e protagonistanan di NO lo a neglishá e interesnan sosial mas amplio. Sinembargo, al fin al kabo un Kòrsou finansieramente salú i outónomo ta kumbiní henter komunidat, pues e gremio di bankonan tambe.


text:
Archivo di September, 2010
Trahadornan di ASTEC no kier subi grua
Agencianan birando impaciente pa actuacion riba waf
ORANJESTAD (AAN): E comportacion di e trahadornan di ASTEC pa cu e grua ta obliga APA cuminsa tuma pasonan legal. E ultimo acto ta hole na sabotahe y esey ta motibonan tambe cu APA ta bay entrega un keho oficial na autoridad. Tin fotonan parce den file di e ultimo caso aki unda por mustra cu loke a sosode den e relay room no ta un fayo. Ta un sabotahe ta loke parce a tuma lugar caminda a usa un rod di welder pa causa daño na e grua.
ORANJESTAD (AAN): Riba potret
por aprecia e momento cu
ex-vicepresidente di Merca
Sr. Al Gore a dirigi su mes
ayera e audiencia como
keynote speaker durante di
e exitoso apertura di e conferencia internacional
“Green is our future” riba
energia alternativo, esaki na Renaissance Convention Center.
ORANJESTAD (AAN): Diaranzon net prome cu un di e reunionnan di Ministeriele Samenwerkingsraad (MSR) cu Gobierno di Aruba tin cu Gobierno di Antillas actualmente na Aruba, DIARIO a entrevista Prome Minister Mike Eman, pa haya sa mas di e reunionnan aki.
Segun Eman, e MSR ta a base di e acuerdo di cooperacion cu tin entre Antillas y Aruba den nos ‘samenwerkingsregeling’, Aruba y Antillas tin cu bin hunto.
Segun Guilfred Besaril,
*Diabierna SPA ta tene accion masal
ORANJESTAD (AAN): Sindicato di Polis SPA a anuncia cu Diabierna awor dia prome di October nan lo bay den accion y Diaranzon durante un entrevista cu DIARIO, presidente di e sindicato Guilfred Besaril a papia tocante e problema cu ta existi. El a splica cu SPA ta sostene e accion di firma di sindicato TOPA, pero sostene no ta nifica cu SPA ta completamente hunto cu TOPA den sentido di loke SPA kier. Segun Besaril, SPA a bisa bon cla cu e ta refuta e acuerdo bilateral pa motibo cu SPA ta sinti como polis cu e ta bolbe perde un beneficio secundario.
Tin un muher deteni….
ORANJESTAD (AAN): Keto bay e ultimo tempo di denuncia ta worde entrega relaciona cu desfalco cometi den empresa. Mayoria di e denuncianan tin di haber cu control insuficiente cu ta worde haci pa gerencia. Recientemente un empresa na final di Avenido Milio Croes a atrapa un trahador a hit nan den careda di 50 mil Florin. Mientras gerente a entrega denuncia oficial na Recherche y segun informe a detene e muher relaciona cu suma di placa cu a desaparece.
No ta conoci si e muher Q a admiti su culpabilidad. Locual ta asunto di creditcard cu un grupo actualmente ta deteni segun informe cu na diferente Isla y pais nan tira para.
Si sindicatonan no kier negocia:
Tin sindicato sin experiencia manera TOPA cu ta haci desorden pa logra haya miembro
ORANJESTAD (AAN): Ta increibel pa lesa den corant, mira na television con lidernan sindical ta para gaña trahadornan sin misericordia simplemente pa haya atencion, fama. Indudablemente, e hendenan aki cu ta yama nan mes líder sindical ta riba un ‘ego trip’. Awor ta invita trahadornan pa un manifestación pasobra según e líder sindical aki cu e cambionan den e arreglo di pension pa ambtenaar trahadornan lo sali perhudica.
Na apertura di conferencia di energia
ORANJESTAD (AAN)* Na occasion di apertura di e conferencia internacional di energia, Minister di Utilidad y Energia sr. Mike de Meza a hiba palabra enfatisando riba e abundancia cu Aruba ta dispone di dje pa loke ta e energia di solo cu ta confiable, pagable y sustenibel. Na San Nicolaas tin 10 molina di biento cu ta un muestra cu Aruba a inicia e proceso pa cu energia alternativo y na unda cu e gobierno actual a dicidi pa redobla e cantidad akin a 20 cu ta nifica cu 40% di e energia produci pa consumo di Aruba ta basa riba energia alternativo. Esaki ta hopi importante pa nos economia e mandatario a remarca.
ORANJESTAD (AAN): E trahador femenino di fam S su detencion a keda prolonga e siman aki.
El a keda deteni na pia di trabao sospecha di a viola reglanan di su mesun trabao. For di su detencion tabata papia di tumamento di placa pa laga hendenan drenta Aruba. Esaki a resulta e caso tambe. Ministerio Publico a mustra den un combersacion cu e muher aki ta ser sospecha di a tuma mas cu un biaha placa. Aki no ta trata di un suma cu e lo biba cune resto di su bida pero si sumanan di riba 1000 Florin.
Parlamentario señora drs. Lainda Kemp-Westerhof ta di opinion:
ORANJESTAD (AAN): Actualmente presidente di Comision di Enseñanza Parlamentario drs. Lainda Kemp-Westerhof por a tuma nota di e proposicion haci na Minister Dowers di Parlamentario señora Lopez-Tromp pa amplia e orario di school te den oranan di atardi. Algo cu na prome instante Parlamentario drs. Lainda Kemp-Westerhof ta haya un proposicion simpatico pero segun Parlamentario Lainda hopi mester worde drecha prome cu esaki. Parlamentario Lainda ta menciona di no ta gusta trece cos di pasado dilanti pero tin biaha tin mester paso ta parse cu hopi politiconan den oposicion despues di elecion a lubida hopi cos.
Nan a cuminza bishita cas ayera. Censo 2010 ta moviendo. Tanto dia pasa tabata tin comentario riba e preguntanan cu ta ser haci y cu lo ta mas pregunta cu 10 aña pasa y awor el a wordo desmenti indicando cu ta menos pregunta of ta e mes cantidad. Mi no ta corda pasobra mi nunca a conta nan. A wordo bisa cu nan ta preguntanan cu ta bay hopi den bida di esun cu ta wordo entrevista, y preguntanan facil: “bo sa coba den nanishi den hende y bo sa scupi riba caya?”
Tin preguntanan cu ta midi bo balor manera: “bo ta dispuesto di reduci espectativa di bo bida cu 20 aña djis pa bira cacho di bo artista stima?”
“Gobierno no ta dunando atencion”, segun Marlin di SEPPA:
ORANJESTAD (AAN): Na KIA tabata tin un protesta di dos ora mirando cu e trahadornan ta rabia pa diferente motibo. E gobierno no ta dunando nan atencion. Nan ta wardando basta tempo caba riba contesta di minister di husticia Arthur Dowers. Awor a bay over na un protesta di 2 ora. Tres diferente punto di preocupacion e trahadornan tin. Den entrevista cu Edmundo Marlin vice presidente di SEPPA el a splica un tiki mas riba e protesta cu tabata tin. Sr. Marlin a bisa cu e trahadornan ta rabia aworaki despues cu nan a sinta na mesa cu minister na dos ocasion y cu su coordinadora. Esaki ta tumando lugar desde Februari e aña aki, a splica.
Coby Geerman y UEA ta demanda:
Cada un di e 155 trahadonan ta ricibi 7.000 Florin den un solo tiro!
ORANJESTAD(AAN): Ta parce cu e sindicato UEA tin un lista largo di demandanan grandi pa gerencia di Elmar. Despues di a pidi pa aumento salarial desproporcional, awor a presenta un peticion nobo riba mesa di negociacion. Manera ta conoci, e sindicato UEA ta na mesa cu gerencia pa por negocia un CAO nobo pa trahadonan di NV Elmar.


text:
Hinduismo
Hinduismo ta e religion predominante i original di e subkontinente di India. Hinduismo mayoria biaha ta wordú referi manera Sanātana Dharma (un termino sanskrit nifikando "lei di enernidat") dor di su siguidornan. Typonan generiko di Hinduismo ku ta purba di akomoda un variedat di bista kompleho manera Hinduismo Vediko te ku tradishon di bhakti, i tambe den Vaishnavismo. Hinduismo tambe ta inklui tradishonan yogiko anto un gran kantidat di "moralidat diario" basá riba e kerementu di karma anto normanan societal manera kustumbernan di kasamentu. Hinduismo ta formá di tradishon nan diverso anto no tin un fundadó uniko. Entre su raisnan ta e religion historiko di Vedic di India durante e era di heru, anto basá riba esei Hinduismo mayoria biaha ta wordu konsidera komo e religion mas bieu bibante of e "tradishon mas bieu ku ahinda ta wordu praktika" Demographikamente, Hinduismo ta e religion di tres of di quater mas grandi na mundu despues di Christianismo, Islam anto posiblementy Buddismo, ku mas ku 1.000.000.000 di adherente, di kua approksimadamente 1 bion, ta bibá na e rebublika di India. Otro poblashonan signifikante ta na Nepal (23 míon), Bangladesh (14 míon) anto e isla Indonesia di Bali (3.3 míon). Un kantidat grandi di teksto ta wordy klasifika komo Hindu, dividi den tekstonan Śruti ("revelá") anto Smriti ("rekordá"). E tekstonan aki ta diskuti Theología, Filosofía anto Mitologia, anto ta duna informashon tokante and provide information tokante e praktika di dharma (bida religioso). Entre e tekstonan aki, e Vedanan ta e autoridat mas haltu, di mas importante i antuguedat. Otro skriptura importante ta e Upanishadnan, Purāṇa-nan anto e epikonan di Mahābhārata i Rāmāyaṇa. E Bhagavad Gītā, un tratado di e Mahābhārata, papiá dor di e dios Krishna, ta di importansia special.


text:
Snoa
Un Snoa of Synagoge (greigo σuvaYwYή translitera synagogē, nifikando "assemblidat"; judiu : בית כנסת beyt knesset, nifikando "kas di assemblidat"; (בית תפילה) beyt t'fila, nifikando "kas di resamentu"; שול shul; אסנוגה esnoga; קהל kal) ta un kas religioso di judiu. Ora e ta wordu parti den pida-pida e palabra tambe por nifika "siñando huntu (for di e palabra griego syn, huntu,anto aghoghei, siña of train).
Snoi ta un palabra komun papia komo "shul" dor di Judiunan ortodoks, anto "synagoge" dor si Judiunan konservativo, anto tambe "Templo" dor di Judiunan reforma. "Snoa" ta un ku por wordu husa dor di tor e sektonan.
Snoanan normalmente tin un hal grandi pa resa (e sanktuario), huntu ki kambernan mas chikitu pa studia anto un par di piaha un hal sosial anto ofisinanan. Un par di snoa tin un kamber separa pa estudio di e Tora, yamá e beth midrash—בית מדרש ("Kas di estudio").
Snoanan no ta luganan konsekreta, tambe un snoa no ta nesesario pa alabashon. Alabashon judiu tambe por wordu hasi ora dies judiu (un minyan) ta asembla. Alabashon tambe por wordu hasi solitariomente of ku mas tiki ku dies hede. Un snoa den senso mas estikto no ta un templo; e no ta remplasa e templo destrui di Jerusalem situá den e suidat di Jerusalem.
Den lengua diario, Isralitonan ta usa e palabra bet knesset (kas di assemblidat). Judionan di Ashkenazi su desendentenan tradishonalmente ta usa e palabra "shul" (huntu ku e palabra aleman schule, skol) den bida diario. Judiunan spaño i portugues ta jama e snoa un esnoga. Judiunan perhiko anto Judiunan di Karaite ta usa e termino Kenesa, ku ta deriva de e palabra armaniko, anto un par di Judiu arabier ta husa e palabra knis.


text:
WILLEMSTAD – Dia 29 i 30 di ougùstùs Curaçao North Sea Jazz Festival ta selebrá su promé lustro. Anto esei lo para bira un fiesta grandioso. E promé nòmbernan ku por anunsiá pa e edishon di hubileo ta papia pa nan mes: Bruno Mars i Juan Luis Guerra lo duna nan presentashon riba tereno di festival na World Trade Center na Piscadera Bay.
Bruno Mars ta un kantante ku ta gosa di hopi apresio i e tin un fama sin igual. E ta tambe kompositor, produktor i músiko. E ta nominá 18 biaha pa Gammy Award i a resultá ganadó tambe, e tin mundialmente mas ku 115 mion disko sengel bendí. Su álbum aktual Onorthodox Jukebox i su álbum di debut Doo-Wops & Hooligans en total a yega mundialmente na e kantidat di 60 x un disko di platina. Segun Billboard, Mars a skor su promé hitnan number 1 di e “Hot 100”, mas lihé ku tur otro artista maskulino for di époka di Elvis Presley. Komo kantante, kompositor i produktor, Mars tin un katálogo impreshonante ku 22 hit “Hot 100”. Bruno Mars ku su banda di 8 músiko The Hooligans aktualmente ta riba un gira mundial ku tur karchi ya kaba kompletamente bendí i djadumingu 2 di febrüari 2014 lo e presenta durante e Pepsi Superbowl XLVIII Halftime Show.
Pa Juan Luis Guerra esaki lo bira e di dos bishita na e festival. Na 2011 e rei dominikano di merengue tambe tabata wespet, kaminda el a duna un presentashon di kita sombré ku te ainda ta hopi bon komentá. E ta varia merengue i salsa ku bachata, mesklá ku Afro-pop, jazz i kantika folklóriko. Pa kasi 30 aña Juan Luis Guerra ta un di e artistanan latino mas respetá na mundu. Ku mas di 30 mion disko bendí, 15 Latin Grammy Awards, 2 Latin Billboard Awards i 2 Grammy’s ketu bai e ta komandá e listanan di rekòrt. Pa e motibu ei organisashon ta kontentu ku nan por yam’é bon biní un bes mas na aña 2014.
Djasabra 30 di ougùstùs Juan Luis Geurra ta habri e anochi riba tarima di Sam Cooke. Riba e mesun tarima ei, Bruno Mars ta klousurá e anochi.
Antisipando previamente e festival, djaweps 28 di ougùstùs lo tin un konsierto grátis riba e tarima Sam Cooke na e tereno di festival. Metropole Orkest lo brinda un oda na e músiko yu di Kòrsou Doble R (Rignald Recordino). Ku entre otro Karin Bloemen, Izaline Calister, Giovanca, Ompie Stefania i Randal Corsen.


text:
Volkan
Un volkan ta un buraku ku a surgi den kapa di mundu kaminda k'e magma (elementonan kayente) ku ta bin foi interior di globo,ora e sali riba tera ta yamé lava.Volkan ta un struktura geológiko moyaria di volkannan riba mundu tin forma di un kono,ta depende dje elementonan ku ta mesklá den magma (piedra,metal,zwavel,silika,gas,chloor,kayente ku temperatura di mas o menos 700 te 1200 grado den interior di globo.) Globo no ta masif,e ta konsistí di e parti pafó e kapa eksterno, parti paden e mantel superior,mantel interno, núkleo eksterno y núkleo interno
- Den núkleo interno y eksterno tur materialnan ta likido komo e temperatura ta demasiado haltu.
- Den mantel interno y mantel superior e magma ta meskla ku piedra,metal,gas y otro elementonan likido.
- E kapanan kontinental y oseániko ta e parti pafó kapa eksterno (aardkorst)y e parti paden e kapa interno duru riba e mantel superior,esei nan ta yama lithosfer .
- E lithosfer(kapanan di globo)ta konsistí di diferente plachinan tektóniko ku ta drif riba elementonan likido dje mantel superior.Tin dje plachinan tektóniko ta 75 km y tin ku 10 km diki y nan ta move riba e mantel superior manera un pont-brug riba awa.
Riba e otro planetanan Venus,Mars y tambe e lunanan Lo di Jupiter y Triton di Neptunus den Sistema Planetario o Sistema Solar tin volkan.Volkanologia ta e estudio di volkan,lava,magma y tur otro fenómenonan geológiko relashoná,e término volkanologia ta bin dje palabra latino vulcãcus ku ta nifika Dios romano di kandela
Kontenido
Kon volkan ta surgi[editá | edit source]
E kapa di globo ku ta konsistí di plachinan tektóniko ku ta lòs foi otro y ta move pokopoko den diferente direkshon mas o menos 2 cm pa aña,pero ora e preshon subi den e mantel superior e plachinan ta kuminsa halá bai o bin na otro kaminda k'e plachi oseániko ku ta mas fini ta sker,pero tòg mas pisa ta hala pasa bou di e plachi kontinental ku ta mustra mas diki pero mas lihe,ei ta surgi temblor bou di osean y meimei dje plachinan e magma ku ta bou di preshon grandi ta sali.Esaki ta un erupshon.Mayoria di volkannan ta konsentrá banda di plachinan tektóniko bou di oseán.kaminda e plachinan ta mas fini, e regionnan puntanan kayente Hotspot e ta keda bou di e volkan.E plachinan oseaniko ku ta hala pasa bou di e plachinan kontinental, ta pusha nan pokopoko manda riba ei e ta forma serunan despues di hopi erupshon,den e areanan aki tambe tin hopi terremoto.E regionnan aki di kapa eksterno (riba mundu) ta fini ei ta forma e kamara magmatiko bou di e volkan kaminda e magma ta mesklá ku otro elementonan y ta forma gas,temperatura y preshon haltu.
Sabana volkaniko[editá | edit source]
Sabana volkaniko ta un area kaminda ta surgi gèiser,fontèin,bron di awa o lodo kayente,burakunan di gas o huma tur e tipo di fenómenonan ei ta keda den besindario di un punta kayente hotspot.(por ehempel na èisland) kaminda ku plachi tektóniko ta mas fini y ta pasa meimei dje isla y bou di osean despues di siglo di erupshon ku ta keda ripití 3 o 4 pa aña ta bin surgi islanan den laman.
Peliger di un volkan[editá | edit source]
Riba mundu tin volkannan peligroso,e magma dje tipo di volkannan aki ta forma elementonan manera gas,piedra likido,as y un konsentrashon di mas ku 65% di silika ku ta hasi e magma viskoso k'e masa no por alkansa e buraku riba den e krater y e pipa djé krater ta verstop,ku konsekuensia k'e ta keda forma gas y preshon haltu den e kamara magmatiko ku ta keda bou djé volkan y ta resultá den un katastrofe pa hende,naturalesa y bestianan den besindario ei.Pasobra e volkan aki por eksplota kalke momentu y henter e kabes di e seru ta bula bia kai den besindario ei,kaminda ku shinishi,gas,baranka y lava ta bai tapa tur kos (kompará esaki ku ora bo sagudi un bòter di champaña te ora e korki bula dor djé preshon den e bòter).
Tipo di volkan[editá | edit source]
Stratovolkan ta un tipo di volkan haltu su forma ta manera un kono,e magma tin un konsentrashon halu di silika y otro elementonan ku ta hasi e lava viskoso.Mayoria di volkannan riba mundu ta dje tipo aki,nan ta konsentrá hopi riba rant dje plachinan tektoniko kaminda e plachi oseaniko ta hala pasa bou dje plachi kontinental.Den osean pasífiko nan surgi riba rant dje plachi pasífiko kaminda ta yama renchi kandela ei tin hopi islanan.Stratovolkan ta e tipo di volkannan mas peligroso ora di un erupshon,mas tantu aña dura despues di e lastu erupshon mas peligroso e ta bira,komo k'e pipa dje krater ta sera kompleto y ta parse ku e volkan a paga pa semper.E por keda mas ku un siglo ketu,pero bou dje volkan den e kámara magmatiko kaminda e magma ta meskla ku otro elementonan manera CO2,zwavel y chlor ta bai forma gas,preshon y temperatura haltu i un dia pa otro ta bin un erupshon eksplosivo ku ta kousá hopi vitima i daño na naturalesa,siudat i pueblonan en besindario.E kabes di seru ta bula unda ku lava,baranka,piedranan likido,shinishi,gasnan peligroso ku ta sali foi krater ta tapa tur kos den area di 30km rondo dje volkan.
Por ehempel Mount.st.Helens[editá | edit source]
E lastu erupshon di Mount.st Helens tabata na aña 1857 e seru tabata 2950 meter haltu,e erupshon siguiente tabata 18 mei 1980 tabata esun di mas grandi den historia di Merka.E tabata un erupshon eksplosivo ku a bula 400 meter fio kabes dje seru i a manda un kantidat di material volkániko den laira,57 hende a bira viktima y mas ku 1 mion bestia i un gran party dje naturalisa den e area ei a disparsé konpletamente.Despues di aña 1980 tabatin mas o menos 20 erupshon chikitu di lava,huma i as,e seru a bira 2550 meter haltu i e area ei ta un parke nashonal.
Erupshonnan di siglo pasa[editá | edit source]
E tipo di volkan aki a kousa bida di hopi hende riba mundu den siglo pasa.
- Dia 8 mei 1902 (dia Di Asenshon) e erupshon di Mont Pelée na Martiniqeu a kousa bida di 29000 hende di suidat St.Pierre.
- Na aña 1906 e erupshon di Vesuvius na Italia a kousa bida di 700 hende, e volkan aki ta konosí tambe dje erupshon den aña 79 despues di kristu ku a tapa e suidat Romano Pompeij bou di meternan haltu di shinishi mata 20000 hende.
- Na 1951 Mont Lamington Papua Nieuw-Guinea a kousa di bida di 3000 hende.
- Na aña 1985 e volkan Nevado del Ruiz na Colombia a kousa bida di 20000,lodo ku a bin a bou foi dje seru a tapa e suidat den e besindario ei.
- Mont Unzen na aña 1991 a kousa bida di 41 persona na Hapon.
- E mesun aña Mont Pinatubo na Filipina a kousa bida di 400 persona.
Volkan eskudo[editá | edit source]
Un volkan eskudo ta un tipo di volkan ku su magma ta likido y kayente e ta sali fásil dor di un sker den e kapa eksterior.E tipo di volkan aki no ta kousa eksploshon ora di un erupshon.komo ku e konsentrashon di silika den e magma ta hopi bou y ta formá di otro elementonan.Ora e preshon subi den e kámara magmatiko e magma ta sali manera un fontein ku ta spùit e lava meternan hulta,e gasnan por sali fásil fio dje magma sin skuma promé.E volkan eskudo no ta peligroso,solamente e lava kayente ku ta plama poko poko bai un distansha hopi leu por hasi hopi na agrikultura,pueblonan y naturalisa komo ku mondinan ta pega kandela.Despues di hopi erupshon e volkan aki ta forma serunan plat manera sabana y haltu.E tipo di volkan aki ta keda den area kaminda k'e kapa di globo ta fini,e puntanan kayente hotspotna Hawaii (Mauna lou ta 9 km foi fòndu di laman te riba kabes dje seru y foi nivel di laman e ta 4000 m haltu) eisland tambe tin tipo serunan aki.
Supervolkan[editá | edit source]
Un supervolkan ta un volkan ku ta produsí mas ku 1000 km³ lava den un solo biaha,e tipo di volkannan aki ta skars.E volkan Caldera de la Carita 27.000 aña pasa tabata esun di mas grandi ku a produsí mas ku 5000km³ di lava,Toba riba e isla Sumatra Indonesia ta sigi ku 3000 km³ di lava dor dje erupshon 73.000 aña pasa a surgí e saliña Toba ku ta 100 km largu i 35 km hanchu den e krater dje volkan e isla meimei ta mas grandi ku Boneiru.Un supervolkan ta un volkan hopi bieu e ta surgí di un eksploshon destruktivo,siglonan pasa tabatin mas supervolkan riba mundu.E lastu volkan dje tipo aki den historia humano ta Tambora riba isla Sumbawa Indonesia el a produsí 160 km³ di lava i asina tantu shinishi ku den distansha di 600 km no por a mira solo dos dia largu.Shinishi a tapa un gran parti Sumbawa i mata 12000 persona i riba Lombok a muri 49000 persona.E volkan mes ta un tipo strato ku diameter 60 km i un krater ku diameter 8 km.
Krakatau[editá | edit source]
Dia 27 ougustus 1883 Krakatau a eksplota e serunan a plama foi otro i hundí den laman,e tabata eksploshon katástrofal den historia humano,te awendia e tabata un erupshon di mas grandi di lastu siglonan.A surgí un tsunami (mareyada) ku olanan di 22 meter haltu ku a spula tur pueblonan chikitu riba kosta Java i Sumatra mas o menos 36.000 hende a perde nan bida,shinishi ku a lanta bai 40 km haltu a trese skuridat den dia den henter e region.E zonidu dje eksploshon tabata sina duru ku por a tende na west Oustralia 3110 km leu.Na aña 1927 tabatin un erupshon den fondu di laman na mesun area na 1928 a sali e isla Anak Krakatau riba awa,na aña 1973 ya e isla a yega na un haltura di 190 meter riba awa.
Erosi[editá | edit source]
E kapa di globo ta kibra dia pa dia dor di forsa eksogeno (forsa djafó) ku ta yuda kambia i transporta garnanan kousá di verwering.E loke ku trese e saki ta energia naturalesa,manera di awa (yobidanan duru ),bientu,eis (glasiar),i tambe den tempu di eis,riunan,laman,wusteinnan (ku ta lanta stof hiba leu i ta bira grandi dor di sekura) .Den temporada di 100 mion aña un seru por garna i desparsé kompletamente.Organismo i speshalmente mikro-organismo ta hunga un rol grandi tambe na e verwering dje piedranan di volkan dje zür produsí.Forsanan eksogeno ta surgi riba henter kapa di globo (earth crust) i ta kambia e reliëf (kambio di forma dje area) .Esei ta surgi tambe dje preshon endogeno( djaden )ku ta keda produsí lava siglonan tras di otro.
Tin diferente sorto di eroshon[editá | edit source]
- Erosi di awa
yobidanan duru kaminda awa ta lastra piedra skür nan kontra otro i produsí santu.Riunan ku ta traha kaminda meimei di serunan (por ehempel e riu Colorado ku a koba Grand Canyon na Arizona,tin kaminda e ta 1600 meter hundu. Laman tambe ta kambia area globo riba kosta di kontinentenan manera Oustralia tin piedranan di kalki ku ta formá di erosi di awa di laman.
- Erosi di bientu
Bientu ta forma un kantidat di erosi,manera stòrm,ku lanta ola riba laman,lanta santu di wustein hiba leu,bientu ta lanta santu bai skür barankanan dor siglonan kambia nan forma (Un ehèmpel bo ta sinta na un beach bientu ta supla duru lanta santu i bo ta sinti kon e ta pika na bo kurpa), dje manera ei e proseso ku ta surgi siglonan tras di otro, bientu lanta santu skür formanan den un baranka.
- Erosi glasial
Un glasiar (gletsjer) ta surgi den areanan kaminda eis ta keda para henter aña i den winter mas sneu ta kai i ku no ta dirti den zomer.Awendia 10% dje area di globo ta konsistí di eis ku ta keda para eroshoná e area.E kantidat di glasiar ku ta tuma luga awendia ta subi,komo ku temperatura di globo mundu ta subi.Un kombinashon di eis ku piedranan ku ta sküf bai pokopoko ta e mihó medio pa skür e area den naturalisa.Den tempu di eis ku a kubri henter nort di oropa e proseso aki a tuma laga.Glasiar a forma hopi vaye riba kosta di noruega i hiba piedranan te meimei di Oropa.
- Erosi di gravedat
Erosi dje kalidat aki ta un moveshon masal di piedra òf barankanan,tera,lodo,palunan ku ta laga los den temporada di yobida fio serunan(ta yamé korementu di tera),lawina ta un moveshon masal di sneu ku ta basha bou foi serunan haltu,un volkan ku ta hundí den su krater di awa i ta surgi un moveshon masal di awa ku lodo ku ta basha fio seru bai tapa siudat manera a pasa na Nevado de Ruiz (Colombia).moveshonnan masal den tempu eis den direkshon di süit fio nortpol.Meteornan foi den kòsmòs ku tabata bal den globo siglonan pasa,tambe ta un moveshon masal ku tabata lanta stof i huma hiba den laira i ku tabata trese skuridat kune.
Pero nos hende mes awendia ta hasi daño grandi na naturalisa dje manera ku nos ta sushá nos milieu (e klima kaminda tur kriaturanan ta biba) i ta aselerá e eroshon ku ta kambia naturalisa dentro di poko tempu,por ehèmpel eis ku ta dirti awendia riba nortpol i nivel di laman ta subi,areanan riba globo ku ta kede bou dje nivel ta disparsé bou di awa.


text:
Turkia
- E artículo aki ta skirbí na papiamento. Lo ta apresiá si por mantené e artículo aki na estilo di papiamento.
Turkia (Den lenga Turko: Türkiye) ta un pais situá parsialmente den Oropa (Tracia) y parsialmente den Asia (Anatolia). E kapital di Turkia ta Ankara. E religion dominante ta islam.
Turkia tin un populashon di 76.667.864 habitante. (Segun resultadonan di aña 2013)
Cambiónan (Mustafa Kemal Atatürk)[editá | edit source]
Mustafa Kemal Atatürk ta un hòmbu cu à reformá Turkia henteramente. Por ehempel; el a inventá e lenga Turko (cu alfabèt Latijn).
Alfabèt[editá | edit source]
E alfabèt die Turkia (Den lenga Turko: Türk Alfabesi) ta diferente for di esun Papiamento/u. E alfabet Turko ta consistí di 29 letter;
bron: Wikipedia TR (Vikipedi)
Gallery[editá | edit source]
-
-
-
Anitkabir.HB.jpg
-
-
-
-
-
-
-
-
-
-
-


text:
Willemstad- Minister Presidente Hodge ta kontentu ku na final dje tratamentu di presupuesto 2013 un mayoria den Parlamentu di Kòrsou a bai di akuerdo ku e presupuesto pa aña 2013.
KORSOU – Mi prome reunion komo miembro di Staten tabata na mes momentu e reunion di mas importante di e siklo parlamentario, esta: Tratamentu di presupuesto. Mi ta satisfecho riba
WILLEMSTAD (PAR) — Frakshon di PAR tin e siguiente preokupashonnan pa ku e presupuesto pa 2013 ku ta den tratamentu na Parlamento. Na nos opinion, kresementu ekonómiko ta e punto
WILLEMSTAD (PAR) — Ta bira difísil pa PAR pa duna sosten na presupuesto si Gabinete Hodge no por duna garantia
Minister Di Desaroyo Ekonómiko Sr. Steven Martina A Krea E Impreshon Robes Den Parlamento Pa Ku Trabounan Ku Gabinete Schotte A Logra Ku E Relashon Di Kòrsou I Paisnan LGO
Gerrit Schotte: Gabinete Schotte sigur sigur a duna hopi atenshon na e relashon ku LGO (Landen en Gebieden Overzee) durante
WILLEMSTAD – Marechaussee ta e polisnan militar ku ta duna asistensia na momento ku esaki ta polítikamente nesesario. Gobièrnu ta
KORSOU – Di akuerdo ku Zita Leito presidente di PAR Glen Sulvaran a “royeer” su mes for di partido Par.
WILLEMSTAD – Den un atake personal Omayra Leeflang ta kalifiká su eks kolega di partido Glenn Sulvaran komo un oportunista.
AMSTERDAM – Minister Plasterk ta bishitá Kòrsou den su gira den e parti Karibense di Reino Hulandes. Durante e bishita


text:
WILLEMSTAD - Partido polítiko PAIS ke pa ora malechornan kometé un krímen, nan sintié mesora den nan saku. Lider di partido Alex Rosaria ta na Hulanda aworakí i el a hasi
Tag "sen"
- FTMK ku eksitoso kurso di umpire I hues pa pinpòn »
- George Jamaloodin detené »
- Premiashon deportista di luna Yüni djasabra awor den Rio Lounge »
- Ta sospecha Israel di Krímen di Guera »
- Onderzoeksraad Voor Veiligheid (OVV) ta enkabesá investigashon buelo MH17 »
- Editorial – Atrako ku arma di kandela »
- Polis a detené dos hende i konfiská mariwana »
- UPDATE # 3 – TA BASTA AWOR »
- Wikènt final di The Champions Softball League/Liga Uni Tur »
- E shete refuersonan pa Selekshon U-20 a yega Kòrsou »
WILLEMSTAD – Fondonan pa traha un hospital nobo ta kla. E fiansa na bono ta un echo. Konstrukshon di e hospital lo sali 250 mion i a reservá 150 mion
WILLEMSTAD – Gasolin lo baha ku 1 sèn djaluna entrante. Na lugá di 2,12 florin pa liter, outomobilistanan lo paga 2,11 florin. E preis di diesel si lo oumentá ku 3


text:
WILLEMSTAD – Presidente di Parlamento Mike Franco no sa ta ken ta bai representá e Hunta di Komisario di Banko Sentral komo presidente djaluna awor. Si pa mañan mèrdia 12′or e no haña klaridat, e reunion públiko di djaluna dia 17 di febrüari no ta sigui.
Ofisialmente ta Rennie Maduro ta nombrá komo presidente, sinembargo e tin dos aña sin bai reunion segun Presidente di Parlamento. Esaki ta pone ku e no por aktua komo Presidente di e Hunta si e no haña aprobashon di e miembronan ku sí a reuní regularmente último dos añanan.
Awe tabatin vershonnan ta sirkulá ku partido PAIS, riba òrdu di Emsley Tromp, a designá Jairo Bloem pa bai e reunion públiko komo presidente di e Hunta di Komisario. Otro vershonnan ta indiká ku entretantu ya a informá Griffier ku ta Bloem ta presidente.
“Si promé ku mañan mèrdia 12′or Maduro no manda un karta den kua e otro miembronan di e hunta ta apoder’é pa e presentá den Parlamento, e reunion no ta sigui”, Franco a bisa.


text:
Accidente fatal a cobra bida di turista crusero
BREAKING NEWS — Update: 3:50 p.m.
ORANJESTAD (AAN): E barco di Caribbean Princess di Princess Cruise Lines, apenas a yega 7:40′or di mainta na Waf di Aruba. Abordo tabatin miles di hende cu di antemano a busca nan Island Tour of demas actividad pa goza di dje durante nan estadia na Aruba. Ta conoci tambe, cu barconan crusero semper ta desconseha pasaheronan pa nan no huur ningun Scooter ni vehiculo ATV ora nan yega na un Waf. Esey ta debi cu den pasado ta tantisimo pasahero a resulta herida.
Sinembargo un pareha Canades abordo no a preocupa cu esey, y riba nan mes nan a acerca un compania cu ta huur ATV (conoci como Quadracers) na Waf, y a dicidi na bay busca nan aventura cu esaki.
Lamentablemente nan no a yega leu, pasobra net pa 8:40 a.m. bayendo pabao riba Lloyd G. Smith Boulevard rumbo pa Beach, na altura di Tropical Bottling Carry-Out, nan a haya nan inespera contra un Dodge Ram Pickup color corra cu number A-29606 biniendo di direccion contrario cu a desvia y dal riba nan. Apenas nan a core 690 meter leu di salida di Waf…
E turista masculino tras di stuur, no a haya chens di reacciona. Nan a dal duro cu nan ATV color cora cu number MFA-1225 riba e Pickup, y e mes a bay dal cu su curpa fuerte contra e windshield, y herida su mes gravemente. E dama sinta patras, tambe a bay dal fuerte den e body di auto, y keda eybao benta cu posible fractura na heup.
Dos vehiculo mas cu tabata bin nan tras, tambe a haya tiki sla debi na e impacto, incluyendo un Hyundai Getz color preto cu number A-33031, y un Hyundai Tucson color beige cu number A-44514.
Esnan cu a yega cerca, inmediatamente a nota e seriedad di e caso, y a notifica Polis. Personal di Ambulans a yega mesora, y a haya e turista masculino den estado grave, cu sanger bashando profusamente di su curpa.
El a worde hiba cu urgencia pa Servicio di Emergencia na Dr. Horacio Oduber Hospital, pero na su yegada Docter Croes y tambe Dr. Ponson a constata morto di Frederich Norman, naci na Canada dia 6 April 1969, pues tin 41 aña di edad.
Varios voluntario a yuda Paramediconan cu e dama Christine Norman di 37 aña, pa asina cuidadosamente el a worde hiba Hospital.
—DROGA HAYA DEN PICKUP:
Halto Oficialnan di Polis a presenta na e lugar pa asina tuma nota di e accidente. Ministro di Husticia mr. Dowers tambe a pasa wak pa pone su mes na altura di e sucedido. Polis a cera e caminda pa tur trafico, pa asina haci un analisis completo. E chofer di e Dodge Ram Pickup mes a keda deteni, despues cu el a haci un Test cu no a sali na su fabor. Tambe a laga cacho anti-droga check e vehiculo, y den e ashtray di e Pickup a haya un substancia parecido na droga. Un mucha muher hoben cu tabata hunto cune, tambe a sali ileso.
E informe cu a haya droga den e vehiculo, ta cambia full e rumbo di e investigacion. Aki awor Fiscal por bay exigi un test di sanger, pa check posible presencia di e substancia den su sanger. E chofer deteni mes, ta laborando na Aeropuerto di Aruba, y observadornan a mustra cu e caso aki lo por tin consecuencianan pisa pe. Incluyendo e hecho cu turistanan lo por hasta demande den Corte pa e caso fatal aki.
E chofer deteni a worde identifica como Jairo C.G.G. di 29 aña di edad. Segun Polis, e ta encarcela ainda pendiente di investigacion.
Na famia di e fayecido, ta bay palabra di condolencia. Esaki a bira Victima No. 12 di Trafico na Aruba pa 2010. E barco lo sali awe sin e casa, y e agencia local a percura pa tur nan pertenencia a worde baha. Lo bay traha awor pa e transporte di e restonan mortal pa Canada.


text:
Revelacion nobo di e excavacion na Santana Historico na St. Cruz
we zijn een opgraving aan het doen in Santa Cruz, we dachten alleen met koloniale graven te maken te hebben, nu vinden we aanwijzingen dat de graven ouder zijn, vande eerste spanjaarden hier op aruba 1515 - 1536. niets romeins of keltisch
, maar toch leuk.
E excavacion arqueologico na St. Cruz a drenta den su di dos fase, na unda a habri 60 meter cuadra den total y a haya rastro cu ta indica cu tin por lo menos 33 graf. Alavez tin mas y mas indicacion cu ta mustra cu ta trata di e Periodo Historico.
Tur esaki ta conduci na un conclusion preliminario: e sitio arqueologico aki ta un Santana Historico. Ta trata di un Santana institucionalisa, cu ta data probablemente di e periodo Spaño( 1515-1636 A.D.) te periodo colonial (1792- 1924 A.D.) Esaki lo port a un indicacion cu den e area aki tabata tin un misa, of un construccion cu tabata ser uza como misa den un periodo prome cu a traha e Kapel di Alto Vista. Pa confirma cu e Santana aki realmente ta data for di siglo 16 Museo lo laga haci entre otro datacion di Carbon 14.
Tin diferente indicacion cu e sitio aki ta data di e Periodo Spaño . Por ehempel, 11 aña pasa a haya na e mesun sitio aki un ‘Spanish Olive Jar’, cual ta tipico di e periodo entre 1580 pa 1780. E tinashi aki ta di 3 Spanish Olive Jar’ cu a haya te awor aki na Aruba, di cual esun aki ta e unico haya riba tera. Un paar di siman pasa a haya un moneda di plata cu tabata ubica den mannan di un dje difuntonan. E material probablemente ta bin for di mina di plata na Bolivia, y a ser produci na Peru. E realnan spaño aki tabata ser uza den tur colonia Spaño como tambe den Caribe.
Tambe 11 aña pasa entre otro a haya un cabes di ceramica como parti di un entiero mientras cu awo tambe a haya entre otro un medayon di un ‘legering di lood’ como un regalo funebre. Esakinan, y otro artefacto y regalo funebre haya den e Santana aki, mester di investigacion mas profundo pa entre otro determina nan relacion cu Catolicismo.Esaki tambe ta conta pa e rastronan di algun caha di morto y tur otro aspect di e Santana historico aki . No tabata traha planki na Aruba den e periodo aki y mester determina si e plankinan a ser importa of a bin for di barconan Spaño. Investigando tur e artefactonan, regalonan funebre, hunto cu e aspectonan technico y simbolico di e grafnan, hunto cu informacion di DNA di e individuonan dera den e Santana aki, lo determina relacionan social, commercial y religioso na un nivel nacional y internacional
E hecho cu a dera diferente di e difuntonan cerca di otro of hasta den e mesun graf, ta mustra riba un relacion familiar hopi estrecho. Dr. Luc Alofs, curator di Museo Historico, y docente di Instituto Pedagogico Arubano, ta trahando estrechamente cu Departamento Cientifico pa conhuntamente pone e resultadonan di e excavacion arqueologico aki den un contexto di e diferente periodonan historico na Aruba.
Pa loque ta trata Catolicismo ta conoci cu te na aña 1798 Aruba tabata cai bou di ‘Obispado di Coro, Venezuela. Tur Santana di e Periodo ey ta registra eynan. Ademas na 1723 un aldea yama Carrisal a ser funda na Coro pa Caquetionan cu boluntariamente a bin di Aruba. Mester investiga si nan a laga un Santana atras cu por ser compara cu e hayazgo di Santa Cruz. Un di e tanto aspectonan cu mester ser investiga y documenta ta tur e grafnan historico na Aruba ( grafnan di Comandeur, grafnan na misa di Alto Vista, grafnan di marinier p.e. na boc’i Brik y boca Druif, grafnan indjan historico p.e. na Alto Vista/ Boca grandi, grafnan particular p.e. Camacuri y Hooiberg y santananan historico p.e. Santana protestant na canashito y santanan catolico na santa cruz y Noord) pa yega na un tipologia di santananan historico.
Te na e momentonan aki a habri 12 graf, y falta minimal 9 graf mas pa habri den e lunanan siguiente. Demas graf lo ser laga pa otro campaña di excavacion, ya cu a yega na areglo cu notaris Tromp. MANA ta gradici Ministerio di infrastuctura, Ministerio di Cultura, DOW, Sr. Franklin Bareño y Notaris Tromp pa tur cooperacion haya.


text:
Setar manera tur aña ta bin cu su ofertanan special di vakantie grandi cu e summer special brochure.
Ya post NV ta repartiendo pa cada cas haya un di e foyetonan cu tur informacion riba tur producto y servicionan di cual SETAR tin oferta special riba nan. Esaki ta inclui Celular, Internet, Cable y Telefon di cas. SETAR ta subraya tambe cu e ta unico compania na Aruba cu ta ofrece e tecnologia mas nobo cu ta LTE. Awor tur cliente di SETAR cu cumpra un producto di LTE sea ta un smartphone, tablet of Mi-Fi por bai experencia e speednan di mas halto na Aruba. Pa amantenan di Cable TV tin e pakete di Digital Cable cu ta inclui e canalnan di high-definition (HD) pa asina experencia calidad di imagennan superior riba un HDTV. Henter pueblo di Aruba lo tin un bista door di e foyeto aki di tur e ofertanan y potretnan di varios actividadnan rond di nos isla cu muchanan por disfruta di dje durante di vakantie grandi.
Den e foyeto tin ofertanan special di Samsung Galaxy S5, Iphone nan 4S y 5C y otro telefonnan android, blackberry y hopi mas den paketenan di postpaid, prepaid y hybrid. Tambe tin tablet pa hende grandi como tambe special pa e muchanan.
Si pa cualkier motibo ainda e clientenan no a haya e foyeto na nan cas, por acudi na cualkier teleshop pa haya un pa mira.
SETAR su guia di vakantie grandi ta yegando tur cas na Aruba cu ofertanan hopi atractivo
Setar manera tur aña ta bin cu su ofertanan special di vakantie grandi cu e summer special brochure.


text:
Minister Oduber a reuni cu alto ehecutivo di The Ritz Carlton
ORANJESTAD (AAN): Diahuebs mainta Minister Otmar Oduber tabatin un reunion cu Katharine Monahan, Market Vice President di The Ritz Carlton. Mester bisa cu e reunion a bay den hopi bon ambiente unda cu e mandatario y e ehecutivo di e cadena di hotel a intercambia di opinion riba diferente punto.
Un di e puntonan principal riba cual a conversa ta e importancia di por conta cu un Ritz Carlton na Aruba, cual ta contribui na eleva e calidad di e producto cu nos ta ofrece na nos bishitantenan.
Maneho di Gobierno ta pa eleva calidad di nos producto y door di esaki por aumenta e cantidad di turista cu ta bishita nos isla cu tin un mayor poder di compra.
E enfoke cu tin na e momentonan aki pa loke ta trata turismo ta riba e bishitantenan afluente, cual ta cay den e categorianan di entrada anual di 100 mil Dollar, 125 mil Dollar y 150 mil Dollar y mas halto. E calidad di bishitantenan aki cu ta gasta mas y ta buscando un producto di calidad, hunto cu tur e mehoracionnan cu a bin ta worde realiza no solamente pa Gobierno, pero tambe pa sector priva, Aruba por logra esakinan. E presencia di The Ritz Carlton ta trece un ingrediente adicional na e formula di por ofrece nos isla como un destinacion di cinco strea.
Señora Monahan a mustra su complacencia pa e cambionan cu ta tumando lugar y a indica cu The Ritz Carlton ta contento di por ta manehando un propiedad na Aruba y ta premira un relacion pa hopi aña cu Aruba.
Despues di e reunion, Minister Otmar Oduber a haci entrega di un regalo na e Market Vice President di The Ritz Carlton.


text:
Archivo di November, 2011
Cumpleaños Diaranzon 30 November 2011
Ata e mucha sweeet y strak ey. Awo cu ta su B-Day e kier traha cara inocente. Pero nos ta bay lage cu e illushon ey. Hiep Hiep Hoera pa nos bff Andrea Carrion. Best wishes di su extensive family. Di su lovely love Nchalla. Especialmente di su friends nan cu ta tuma les serca dje: Milo, Ida, Rachella, Angi, Freja, Ottmar, Gaby, Marcia, Sherrelies.
Love U mucho, best wishes.
Si corte superior dicidi cu Giordano mester bay bek den detencion, Aruba lo pidi Merca pa su extradicion
ORANJESTAD (AAN): Diamars Abogado General Taco Stein a duna un conferencia di prensa como vocero di Ministerio Publico pa loke ta trata e caso di desaparicion di e Mericano Robyn Gardner.
Durante e conferencia di prensa, Stein a bisa cu Diamars mes e sospechoso principal Gary Giordano a worde laga den libertad, despues di a sinta 30 dia mas den detencion preventivo.
Siman pasa fiscal a pidi un prolongacion di detencion pa e sospechoso di 30 dia mas, pero e huez a rechaza e peticion.
Asunto di waf ta mustra otro escandalo…. AVP ta poniendo presion pa sera deal
For di Solo di Pueblo
Pueblo ta acepta cu Gobierno tin cu inverti y parti ganashi 50-50 cu cierto compania?
SANTA CRUZ: Haragan golos ta e nomber corecto? Cierto compania cu ta consisti di cierto famia local cu ta landa den placa no ta nada contento cu nan tin hopi placa, pero awor nan kier hopi mas placa. Nada contra si nan kier inverti pa gana back, pero categoricamente nos ta contra cu nan NO kier inverti, pero si kier haci bon ganashi. Den henter e asunto di waf aki tin hopi cosnan preocupante. E asunto ta asina cu na di prome lugar, durante un bid cu a tuma lugar, mas di 15 compania local a core pa e bid. Un compania so a BID y pa cual APA a bay sinta na mesa cu e compania ganador pa asina purba yega un acuerdo final.
Cachonan special a duna indicacion di holo di posibel cadaver na costa Noord
Den caso di desaparicion di Robyn Gardner,
*FBI a listra cas di Giordano na Merca y a confisca algun computer
ORANJESTAD (AAN): Durante un conferencia di prensa na Ministerio Publico caminda cu Abogado General taco Stein a papia di e caso di desaparicion di e Mericano Robyn Gardner, el a trece dilanti tur cos cu te ainda autoridadnan di Aruba hunto cu FBI a haci te ainda den e investigacion. El a splica cu durante varios dia den comienzo di e caso, a busca pa wak si por a haya Robyn, usando entre otro boto, avion y helicopter.
Ni hemchi di verf ta scapa na man di ladron
ORANJESTAD (AAN): E ultimo tempo ladronnan ta circula manera abeha y nada no ta scapa sea den auto, cas, of empresa. Nan ta pone man riba tur cos cu nan topa mal para. Si tin di kibra drenta tambe nan ta risca pa horta.
Diadomingo merdia, polis di distrito 2 a bay na un cas situa na Palm Beach.
Na e cas polis a atende e homber di inicialnan J.C.P. naci na Venezuela di 36 aña.
Dos siman y nada di paradero di Albania
ORANJESTAD (AAN): Diabierna ta bay hasi dos siman cu e mama preocupa no a tende nada, tampoco a localiza su yiu muher di kende no sa su paradero.
Ta trata di e mucha muher alumno di EPB Hato, Albania Marulanda naci na Colombia 12 di November 1995, di kende ni school, ni famia sa di su paradero.
E ta wordo busca pa su famia cu ta birando desespera y ni autoridad cu a wordo notifica te ainda no a localiza e mucha aki.
Pension di behez ta inalienable, y tampoco por use como borg!
Director di SVb, Edwin Jacobs ta splica:
ORANJESTAD (AAN) – Den entrevista exclusivo cu director di SVb, Ing. Edwin Jacobs, basa riba un caso cu a yega na nos redaccion, nos a puntre si e pension di AOV (behez) por wordo tuma den beslag, pa motibo di un debe cu un instancia financiero. Señor Jacobs, basa riba articulo 18 di e seguro general di behez, ta bisa cu e pension di behez ta inalienable. Kiermen cu e no ta traspasable pa otro persona cu no ta esun cu tin derecho riba dje. “ Conforme articulo 18 inciso 1 di e ley di AOV, e ta señala tres aspecto importante: 1. E pension ta inalienable. E pension ta solamente di e persona na cual e ta wordo otorga y cu tin derecho riba dje. 2. Bo no por uza e pension pa empeña esaki. Bo no por use como borg pa fianza, etc. 3. E unico forma cu por pone un tipo di beslag riba e pension, ta ora cu e pensionado tin obligacion di alimentacion. E momento ey por pone beslag riba e pension pa un maximo di un tercer parti di e suma, no mas cu esey”, director di SVb a bisa.
Malcontento cu maneho di hospital ta sigui crece
Maikel Kelly MEP
ORANJESTAD (AAN): Durante conferencia di prensa di MEP dialuna ultimo, dr. Maikel Kelly a sigui elabora riba e tema di problemanan den hospital.
Siman pasa dia 23 di November ma trece informacion dilanti relaciona cu situacion na Hospital caminda mi a menciona tambe e nomber di sr. Theo de Kool.
“Mi mester bisa cu pa esaki mi no tin prueba. Y pesey mi ta retracta mi palabranan relaciona cu sr. de Kool.
Pero mi mester bisa si cu esaki ta informacion cu nos a ricibi di e hendenan di Hospital.
Siman pasa mi a trece e asunto di hospital unda cu Ruben Croes a worde kita for di trabao y cu esaki a trece cune un gran cantidad di problema. Sindicato a strike pa un ora y nan a traha un carta cu nan kier a entrega na director di Hopital, sr. Boesten, pero e no tabata na Aruba.
Aparentemente, loke a sosode cu e mama cu a fayece na Hospital ta espantoso!
Segun fuente fidedigno:
ORANJESTAD (AAN) – Locual DIARIO a scucha di un fuente fidedigno, tocante locual, aparentemente, a sosode cu e mama cu a fayece na momento di a duna luz, ta realmente horible.
DIARIO no ta tribi di ripiti kico ta locual nos a worde informa tocante e caso, pa motibo cu nos no tin prueba tangible, pero e fuente a papia di “dos burdugo” y “dos carnicero!” cu a atende cu e dama. E fuente di informacion a bisa nos cu e sa di e caso y a papia manera un hende cu por tabata masha cerca di locual por a sosode, y ta tristo cu gobierno a dispidi e mehor Ginecologo cu tabata tin na Aruba cu ta dr. Lopez Dorado, sin tene cuenta cu e necesidadnan real di nos pueblo.
Mary Hamer kende ta yuda Joran van der Sloot financieramente, ta bisa:
“Mi ta convenci cu FBI a pone un trampa pa Joran”
PERU: E muher muher Mericano Mary Hamer kende a bisa amiga di yuda Joran van der Sloot y a yuda cu miles di dollar caba, ta sigui papia hopi bon di e Hulandes cu a worde acusa di asesina Stephany Flores na Peru.
Segun sra Hamer, Joran a stop di gamble y cu e ta desaroyando su mes positivamente.
“Biaha pasa mi a ofrece pa nos hunga un wega di placa pa 10 dollar y el a bisami cu e no ta haci esey mas”.
Denuncia di ladronicia contra “Poes Mecanico”
ORANJESTAD (AAN): Tin un dicho cu ta bisa cu trempan of laat tur cos lo sali na claridad. Dialuna merdia un señora a pidi presencia di polis na Sero Blanco na altura di Frio max.
Patruya di Oranjestad a worde instrui pa central di polis pa bay na e lugar y nan lo topa un señora cu lo indica nan un auto Suzuki, Side kick color blanco A 6070.
Polisnan enberdad a wak e auto y un señora para banda di e vehiculo.
Ta trata di e señora di inicialnan I.K. cu a bisa cu e number pega riba e auto ta pertenece na su persona.
Servicio di Impuesto lo ta cera diabierna awor
ORANJESTAD (AAN): Servicio di Impuesto ta participa cu diabierna awor, 2 di December, su oficinanan lo ta cera henter dia en conexion cu celebracion di Dia di Belasting.
Esaki ta nifica cu diabierna awor no lo tin servicio na publico tanto na oficina principal como na e oficinanan di gobierno na Paradera, Sta. Cruz, Savaneta y San Nicolas.
SIAD no a haya opdracht pa ehecuta amienda unanime y baha tarifa riba number auto
Lider di PDR cu carta pa Minister:
ORANJESTAD (AAN) – Diamars mainta, a tuma lugar e conferencia semanal di prensa di fraccion di Partido Democracia Real.
Parlamentario mr. Andin a trata diferente punto di agenda, cuminzando pa un amienda cu PDR a presenta dia 6 di Juni ultimo, cual a haya sosten unanime di Parlamento, pero te ainda e no a wordo ehecuta pa gobierno. El a referi na e amienda pa rebaha e tarifa riba numbernan di auto cu ta core riba diesel, gas, hybrid y coriente.
Fraccion di PDR por a tuma nota, no obstante cu nan a manda carta pa e Minister concerni puntrando con leu ta cu e mocion aki, cu e no a wordo ehecuta.
Di locual tambe PDR a tuma nota ta cu dia 6 di December proximo, por cuminza paga e numbernan di auto sin cu tin cambio di tarifa den e autonan cu el a menciona.
Caso di droga pospone te cu Februari
ORANJESTAD (AAN): Recientemente e Colombiano Alfonso R.L biba na Venezuela a presenta dilanti di huez, debi na e hecho cu el a worde acusa di exportacion di cocaina di 4 pa 6 di September 2011.
Mirando cu no tabata tin espacio pa trata e caso, fiscal a propone dia 10 di Februari pa haci esaki y huez a bay di acuerdo.


text:
ORANJESTAD/Aruba – Un delegashon Parlamentario di Aruba e siman aki tabata na Kòrsou pa un bishita di trabou. Entre otro a diskutí e trayekto pa outonomia di Parlamento ku koleganan di Kòrsou.
E delegashon Rubiano a reuní tambe ku eks-presidente di Parlamento, señor Pedro Atacho, eks-miembro di Parlamento, señor mr. Faroe Metry, Presidente di Parlamento, sr. Mike Franco i Gréfir mr. Silvin Cijntje.
Na final di e enkuentro e delegashon Rubiano a ekspresá su satisfakshon pa e interkambio fruktífero i bon kolaborashon.


text:
Doctor
Doctor (abreviashon: dr.) ta e titulo akadémiko mas haltu ku un persona por atkerí na un universidat. Pa atkerí e titulo aki e persona mester a hasi un investigashon sientífiko i despues skibi i defendé su tésis riba su investigashon públikamente. E titulo aki ta unu protehé pa lei i no tin mag di hasi uso di esaki eróneamente. Doctor ta un tèrmino latin ku ta nifiká literalmente dosente.
Pa haña e titulo aki e persona mester proba ku e por hiba un investigashon sientífiko kompletamente independiente. E produkto di e investigashon sientífiko aki ta wòrdu yama un tésis. Pa logra esaki e persona mester tin un promotor, mayoria bia esaki ta un profesor di un universidat, ku kier para komo garantia p’e.


text:
WILLEMSTAD – Joseph ‘Jopi’ Hart, na nòmber di ‘Fundashon Sirbi Komunidat’ ta enfatisá di vários fuente, e.o. den ‘The Economist’, mi tin informashon ku pa motibu di inovashon teknológiko den e próksimo 20 aña 47% di profeshonnan koriente lo wòrdu remplasá pa kòmpiuter.
Esaki lo afektá primariamente trabounan rutinario, partikularmente trabou den gobièrnu, na ofisina, pero tambe sierto aspekto di trabounan sofistiká, manera diagnósis di un médiko, ku por wòrdu hasí mas lihé i ku mas presishon pa medio di un kòmpiuter!
E informashon akí ta sumamente preokupante!
Den vários publikashon i charla mi a enfatisá e nesesidat di digitalisashon di un enseñansa adaptá na e eksigensianan teknológiko ku ta tumando lugá. Pero nunka m’a kere ku e desaroyonan akí lo a kuminsá bati na porta kaba! E konsekuensianan di medidanan adekuá pa garantisá sobrebibensia di nos komunidat ta enorme.
Mas ku nunka enseñansa ta e punto di lansa pa prepará nos poblashon pa e desaroyo akí. No solamente den konosementu akadémiko i abilidat teknológiko, pera mas tantu ainda den nos kreatividat pa nos por aktua na un manera kreativo pa enfrentá e kambionan akí. Den un otro artíkulo mi lo elaborá riba e aspekto akí.
E desaroyo teknológiko lo hasi e kòmpiuter muchu mas ’sabí’ i ku muchu mas hopi dato disponibel! Esaki lo kousa un enorme desempleo, anke no permanente . E ta un desaroyo gradual, ku a kuminsá kaba! E lo afektá empleo ora doño di trabou ripará ku mantenshon di sierto empleado ta mas kostoso ku implementashon di e teknologia akí, pasobra esaki ta subi produkshon na un manera mas efektivo. Asina ku un kompania kuminsá introdusí e teknologia akí, otronan lo sigui un tra’i otro. Pasobra e kompania mester por kompetí. Kòrsou mester por kompetí.
Anto kon ta para ku e trahadó? Kon e ta gana su pan di kada dia?
Ta p’esei mes formashon ta importante, tantu pa esnan ku mester bai skol ainda, pa esnan ku ta na skol i esnan ku ta trahando, anto ni papia mes di esnan ku no a kaba skol, ku no a siña ningun fishi. Nan TUR mester haña un formashon ku ta prepará nan mas tantu posibel pa nan por sobrebibí. NO TIN OTRO OPSHON! Pa e trahadó por sobrebibí, e mester tin e abilidat di adaptá su mes na kambionan den eksigensia di trabou. Ke men, nos mester krea serka nos hendenan un aktitut di formashon kontinuo i un mentalidat kreativo pa solushonnan inovativo!
E desaroyo akí lo tin un enorme impakto riba maneho gubernamental pa por guia e proseso di adaptashon, pa garantisá pa esnan afektá por sobrebibí.
Tin un konsuelo, ruman. Tur inovashon den historia a trese kambionan ku eventualmente a mehorá kalidat di bida, tambe pa e obrero. E ‘revolushon teknológiko’ akí lo kousa un enorme impakto negativo ku despues, gradualmente, lo mehorá kalidat di bida di e ser humano. Pero no ta posibel duna un idea kon largu e transishon akí lo dura. P’esei nos mester traha dam, warda awa!


text:
Helium
Helium ta e elemento kímiko ku number atomiko 2 anto un peso atomiko di 4.002602, ku ta wordu representa dor di e symbulo He. E ta un gas sin kolo, sun holó, sin màk, in-toksiko, anto inerto ku ta e kabes di e grupo di gasnan nobel den e mesa periodiko. Su punto di herebé i smelt ta esun di mas abou den e elementonan anto e ta eksistí solamente komo un gas ku eksepshon di kondishonan ekstremo. Despues di hidrogeno e ta e di dos elemento mas abundante den e universo, anto ta kompone 24% di e masa di nos galaksia.


text:
Compartir tu Busqueda
Videos Relacionados
Escucha y Descarga la mejor Musica de Mix Salsa Buchaos No Hago Mas Na Cali Pachanguero Dj Jader El Original Www Djjader Tk mp3 Gratis en Linea, Musica Mix Salsa Buchaos No Hago Mas Na Cali Pachanguero Dj Jader El Original Www Djjader Tk MP3 Online Free
Download Mix Salsa Buchaos No Hago Mas Na Cali Pachanguero Dj Jader El Original Www Djjader Tk xd, atau dengar mp3 Mix Salsa Buchaos No Hago Mas Na Cali Pachanguero Dj Jader El Original Www Djjader Tk online sebelum download mp3 tersebut. (Mix Salsa Buchaos No Hago Mas Na Cali Pachanguero Dj Jader El Original Www Djjader Tk.mp3) Mix Salsa Buchaos No Hago Mas Na Cali Pachanguero Dj Jader El Original Www Djjader Tk download, Mix Salsa Buchaos No Hago Mas Na Cali Pachanguero Dj Jader El Original Www Djjader Tk mp3 percuma, carian Mix Salsa Buchaos No Hago Mas Na Cali Pachanguero Dj Jader El Original Www Djjader Tk mp3 download, Mix Salsa Buchaos No Hago Mas Na Cali Pachanguero Dj Jader El Original Www Djjader Tk music download, free mp3 Mix Salsa Buchaos No Hago Mas Na Cali Pachanguero Dj Jader El Original Www Djjader Tk.


text:
Gobernador di Guajira, “Kiko Gomez”
Mike mester aclarea na Rey su amistadnan dudoso
Ya desde hopi tempo caba por mira Mike constantemente den un relacion cu Guajira y muy particularmente Kiko Gomez, kende ta e gobernador di Guajira.
Por a lesa y tende ariba varios asercamento y coperacion entre e dos amigonan aki.
Algun luna pasa na Aruba, Kico Gomez a bini cu un delegacion di 72 persona na e fiesta organisa pa Mike, esta Eurpoe meets America in Aruba. Den e
show aki un supuesto acuerdo a wordo firma pa coperacion.
Siman pasa fiscal na Bogota a pidi e detencion di Kico Gomez, pasobra e ta sospecha di a laga likida varios persona na Colombia.
Ela wordo deteni na su cas y transporta pa Bogota. E investigacion contra su persona a trece mucho mas cos na lus di dia.
Segun EL TIEMPO, di cual nos ta cita: ‘Un fiscal delegado ante la Corte Suprema pidió la detención del cuestionado funcionario por sus presuntos vínculos con Marcos Figueroa, hombre señalado de múltiples homicidios y de contrabando de combustible, y con las autodefensas de ‘Jorge 40’ y Salvatore Mancuso. Los casos de homicidio relacionados en la investigación contra Gómez son los de Luis López Peralta, concejal asesinado en 1997, y Luis Alejandro Rodríguez y Rosa Mercedes Cabrera, víctimas de un atentado en el 2000, según lo confirmó en rueda de prensa el vicefiscal Jorge Perdomo.’
Den un conferencia di prensa di MEP, Parlamentario Eddy Briesen a declara, cu si Mike kier tira den direccion di MEP, anto e mester sa cu contactonan di AVP ta leeuw di ta limpi, pasobra esaki ta un prueba palpabel di kende te amigonan di Mike. E mes grupo aki ta tene man cu Santander Lopes Siera, extradita dor di colombia, conoci como “the malboro man”, y ta e grupo di hendenan aki Mike ta tene man y ta amigonan di Mike. Aki un par di siman, Rey ta bishita Aruba y ta un hecho cu Hulanda lo manda investiga y puntra ta kico te vinculo cu Mike tin cu Kico Gomez y lo averigua kico mas por tin.
Amigo di Mike deteni na Colombia bao sospecho di a likida varios persona
Gobernador di Guajira, “Kiko Gomez”